Pevare sizunvez ar Horaiz (C) - Le Diocèse de Quimper et Léon\nAccueil - Pevare sizunvez ar Horaiz (C)\nPevare sizunvez ar Horaiz (C)\nEuz ar 27 a viz Meurz d’an 2 a viz Ebrel 2022\n1 Bez’ e veze an oll bublikaned hag an oll beherien o klask mond tost da Jezuz evid selaou anezañ ; 2 grozmolad a ree ar Farizianed hag ar Skribed, en eur lavared :\n— « Digemer vad a ra an dén-ze d’ar beherien, ha drebi ganto ».\n3 Neuze, e lavaras Jezuz ar barabolenn-mañ dezo :\n11 — « Eun dén a oa dezañ daou vab.\n12 Lavared a reas an hini yaouanka d’e dad :\n— « Va zad, ro din ar péz a dle dond din d’am lod ».\n« Hag e rannas an tad e oll vadou etrezo o-daou.\n13 « Eun nebeud deveziou goude, dastumet gantañ e oll beadra, e kerzas ar mab yaouanka d’eur vro bell, hag eno e foetas e arhant o rén eur vuhez diroll. 14 Foranet gantañ kement e-noa, e tigouezas eur gernez vraz war ar vro, hag e krogas an diénéz ennañ ive. 15 Hag eñ en hent, ha mond da vevel gand eun dén euz ar vro, hag e oe kaset gand hemañ da ziwall ar moh en e barkeier. 16 C’hoant a-walh e-nefe bet da garga e gov gand ar hlosou a zebre ar moh, med dén e-béd ne roe anezo dezañ.\n17 « Neuze, en em lakeas da zoñjal ennañ e-unan : Nag a vevelien o-deus bara o gwalh e ti va zad, hag emaon-me amañ o vervel gand an naon ! 18 Sevel a rin, ha mond da gaoud va zad, hag e lavarin dezañ : Va zad, pehet am-eus a-eneb an Neñv hag a -eneb dit. 19 N’on ket dîn mui da veza anvet da vab. Kemer ahanon evid unan euz da vevelien ».\n20 « Sevel a reas eta, ha mond da gaoud e dad. Pell e oa c’hoaz, pa welas e dad anezañ, hag e oe rannet e galon. Redeg a reas an tad da vriata e vab, ha da bokad dezañ.\n21 « Neuze, e lavaras ar mab :\n— « Va zad, pehet am-eus a-eneb an Neñv hag a-eneb dit. N’on ket dîn mui da veza anvet da vab ».\n22 Med lavared a reas an tad d’e vevelien :\n— « Buan, it da gerhad kaerra dillad a zo da lakaad en-dro dezañ, gand eur walenn war e viz ha boutou-lèr en e dreid. 23 Digasit al leue lard, ha lazit anezañ. Drebom ha greom fést a joa. 24 Rag va mab amañ hag a oa maro, setu eñ deuet beo en-dro. Kollet e oa, ha setu m’eo kavet ».\n« Hag e krogjont da ober fést.\n25 «Hogen, bez’ e oa ar mab hena er park. En eur zond d’ar gêr, dre ma tostae ouz an ti, e kleve trouz soniou ha dañsou. 26 Gelver a reas unan euz ar vevelien, hag e houlennas outañ petra a oa o c’hoarvezoud.\n27 — « Digouezet eo da vreur, eme ar mevel, ha da dad e-neus lakeet laza al leue lard, o veza m’e-neus kavet anezañ yah ha dibistig ».\n28 « Neuze, ez eas ar mab hena e kounnar ruz, ha ne felle ket dezañ mond d’an ti. Rañkoud a reas an tad dond er-mêz da boursu warnañ.\n29 Med respont a reas d’e dad :\n— « Setu nousped a vloavez a zo emaon en da zervich, hep dizenti ouzit morse, ha gwech e-béd, n’ez-peus roet din-me eur havrig da ober fést gand va mignoned. 30 Med kerkent ha m’eo deuet en-dro ar mab-se dit, foetet gantañ da vadou dit gand merhed diroll, ez-peus lakeet laza evitañ al leue lard ».\n31 Lavared a reas an tad dezañ :\n— « Va mab, te a vez dalhmad ganin, ha kement tra am-eus, a zo dit. 32 Med réd e oa ober fést ha beza laouen, rag ar breur-ze dit a oa maro, hag ez eo beo adarre ; kollet e oa, hag ez eo adkavet ».\nYn 4, 43-54\n43 Tremenet daou zevez gand Jezuz e kêr ar Zamaritaned, ez eas kuit alese evid distrei da Vro-Halilea. 44 Evid gwir, e-noa diskouezet Jezuz ne vez ket enoret eur profet en e vro dezañ e-unan. 45 Koulskoude, pa en em gavas e Bro-Halilea, e oe digemeret mad gand Galileiz, rag eet e oant int-i ive da Jeruzalem evid gouel Pask, hag o-doa gwelet kement e-noa greet Jezuz eno. 46 Distrei a reas Jezuz eta da Gana-Halilea, el leh m’e-noa troet an dour e gwin. Hogen, eno e oa eun ofiser d’ar roue, ma oa klañv e vab e Kafarnaom. 47 O veza klevet e oa deuet Jezuz euz Bro-Judea da Vro-Halilea, e teuas da weled anezañ. Pedi a ree anezañ da ziskenn da Gafarnaom evid parea e vab dare da vervel.\n48 Lavared a reas Jezuz dezañ :\n— « Nemed ha gweled a rafeh sinou ha burzudou, n’oh ket evid kredi morse ? ».\n49 Lavared a reas an ofiser dezañ :\n— « Aotrou,diskenn a-raog ma varvo va bugel ».\n— « Kee, beo eo da vab ».\nKredi a reas an dén-ze er gomz e-noa lavaret Jezuz dezañ, hag ez eas en hent. 51 Pa oa war an diskenn, e teuas e zervicherien en arbenn dezañ, hag e lavarjont dezañ e oa beo e vugel. 52 Goulenn a reas outo da béd eur e oa gwelleet dezañ. « Deh eo, emezo dezañ, da eun eur goude kreisteiz, ez eo eet an derzienn dioutañ ».\n53 Asanti a reas an tad eo d’an eur-ze end-eün, e-noa lavaret Jezuz dezañ : « Beo eo da vab ».\nKredi a reas neuze, eñ e-unan hag oll dud e diad.\n54 Hemañ eo an eil sîn a reas Jezuz, pa zistroas euz Bro-Judea da Vro-Halilea.\nYn 5, 1-16\n1 Da-geñver eur gouel evid ar Juzevien, ez eas Jezuz da Jeruzalem.\n2 E Jeruzalem, e-tal dor an deñved, ez eus eul lennad-dour, Bedzata heh ano en hebreeg, hag a zo pemp porched dezi.\n3 Dindan ar re-mañ, e veze war o gourvez e-leiz a dud klañv, tud dall, re gamm, tud seizet.\n5 Bez e oa eno eun dén, klañv abaoe eiz vloaz ha tregont. 6 O weled anezañ war e hourvez, hag o kleved e oa er stad-se abaoe hir amzer dija, e lavaras Jezuz dezañ :\n7 — « Aotrou, eme ar hlañvour dezañ, n’em-eus dén e-béd da daoler ahanoun el lenn kerkent ha ma vez bourbouill gand an dour ; hag amzer din da vond, e tiskenn unan all en dour em-raog ».\n8 Lavared a reas Jezuz dezañ :\n9 Kerkent e oe pareet an dén. Kemer a reas e hravaz : kerzed a ree ! Hogen, eun deiz sabat oa an deiz-se. 10 Setu ma lavaras ar Juzevien d’an hini a oa bet pareet :\n— « Sabat a zo ; n’eo ket aotreet dit dougen da hravaz ».\n— « An hini e-neus pareet ahanon eo e-neus lavaret din : « Kemer da hravaz, ha kerz ! ».\n— « Piou eo an dén e-neus lavaret dit : « Kemer da hravaz, ha kerz » ?\n13 Med an hini a oa bet pareet ne ouie ket piou e oa ; hag e oa eet Jezuz pelloh, rag e-leiz a dud a oa war al leh-se.\n14 Diwezatoh, e kavas Jezuz anezañ en Templ, hag e lavaras dezañ :\n— « Setu te pareet. Arabad dit pehi hiviziken, gand aon na zigouezfe gwasoh ganit ».\n15 Mond a reas an dén da gonta d’ar Juzevien e oa Jezuz an hini e-noa pareet anezañ. 16 Setu perag e klaske ar Juzevien heskina Jezuz, abalamour m’e-noa greet kement-se eun deiz sabat.\nYn 5, 17-30\nPareet eun dén seizet gand Jezuz eun deiz sabat, e lavaras d’ar Juzevien :\n17 — « Beteg-henn ema va Zad o labourad, hag emaon-me o labourad ive ».\n18 Setu perag, muioh-mui c’hoaz, e klaske ar Juzevien kas anezañ d’ar maro, rag ne oa ket tra-walh dezañ terri lezenn ar zabat, lavared a ree ouspenn e oa Doue tad dezañ e-unan, oh en em lakaad evel-se par da Zoue.\n19 Kement-mañ a lavare Jezuz dezo :\n— E gwirionez, e gwirionez, e lavaran deoh : Ne hell ar Mab ober netra anezañ e-unan, ne ra nemed ar pez a wél an Tad oh ober. Rag ar péz a ra an Tad, a vez greet gand ar Mab en heveleb doare.\n20 « Rag an Tad a gar ar Mab, ha diskouez a ra dezañ kement a ra eñ e-unan. Diskouez a raio dezañ oberou brasoh c’hoaz, ma vezot estlammet ganto.\n21 « Evel ma lak an Tad ar re varo da zevel euz ar béz ha da veva, evel-se ive e roio ar Mab buhez d’an neb a gar.\n22 « Ne vez barnet dén e-béd gand an Tad. Roet e-neus hemañ d’ar Mab pep galloud evid barn, 23 ma vo enoret ar Mab gand an oll, evel ma ’h enoront an Tad. An neb na rent ket enor d’ar Mab, ne rent ket enor kennebeud d’an Tad m’eo bet kaset gantañ.\n24 « E gwirionez, e gwirionez, e lavaran deoh : An hini a zelaou va homzou, hag a gréd en Hini e-neus kaset ahanon, hennez ema ennañ ar vuhez peurbaduz, ha ne gouez ket dindan ar varnedigez, rag tremenet eo dija euz ar maro d’ar vuhez.\n25 « E gwirionez, e gwirionez, e lavaran deoh : Dond a ra an eur, ha bremañ eo, ma klevo ar re varo mouez Mab Doue, hag e vevo ar re o-do klevet anezi.\n26 « Evel m’ema an Tad ar vuhez ennañ e-unan, evel-se e-neus greet d’ar Mab beza ar vuhez ennañ e-unan, 27 hag e-neus roet dezañ ar galloud da zisklêria ar varnedigez, peogwir ez eo Mab an Dén.\n28 « Arabad deoh beza souezet a gement-se : ema an eur o tond, ma klevo e vouez an oll re a zo er beziou. 29 Dond a raint er-mêz anezo : ar re o-do greet ar mad a zavo a varo da veo evid ar vuhez, ar re o-do greet an droug, evid sevel a varo da veo ha beza barnet.\n30 « Ahanon va-unan, ne hellan-me ober netra. Barn a ran diouz ar péz a glevan ; hag ez eo just va barnedigez, rag ne glaskan ket va bolontez din-me, med bolontez an Hini e-neus kaset ahanon.\nYn 5, 31-47\nLavared a ree Jezuz d’ar Juzevien :\n31 Ma roan-me testeni din-me va-unan, n’eo ket gwirion va zesteni.\n32 « Med unan all a zo hag a zoug testeni diwar va fenn, ha gouzoud a ran ez eo gwirion an testeni-ze.\n33 « Kaset ho-peus kannaded da gaoud Yann-Vadezour, hag e-neus roet testeni d’ar wirionez.\n34 « N’em-eus ket ezomm-me euz testeni eun dén, med ne lavaran kement-se nemed evid ma hellot beza salvet.\n35 « Bez’ e oa Yann-Vadezour ar houlaouenn war elum, dezi da rei sklêrijenn, ha plijet eo bet ganeoh kemer joa eur pennadig amzer ouz ar sklêrijenn-ze.\n36 « Med, bez’ ez eus ganin eun testeni brasoh eged hini Yann : an oberou a ran, ar re-ze end-eün e-neus roet va Zad din da ober ; an oberou o-unan a ran a ziskouez ez on bet kaset gand an Tad.\n37 « Hag an Tad, ma ’z on bet kaset gantañ, a ro testeni ive em heñver. C’hwi avad, biskoaz n’ho-peus klevet e vouez, na gwelet e fas ; 38 ne virit ket e Gomzou en o kalon, peogwir ne gredit ket en hini a zo bet kaset gantañ.\n39 « Studia a rit dôn ar Skrituriou, dre ma kav deoh kavoud ar vuhez peurbaduz enno ; ar re-man eo a ro testeni ahanon ; 40 koulskoude, ne fell ket deoh dond war-zu ennon evid kaoud ar vuhez peurbaduz.\n41 « Ar hloar, n’eo ket digand an dud e resevan anezi.\n42 « Ha forz penaoz, anaoud a ran ahanoh : n’ema ket karantez Doue ennoh.\n43 « Deuet on-me a-berz va Zad, ha ne fell ket deoh digemer ahanon. Ma teu unan bennag all en e ano dezañ e-unan, hennez avad, e tigemerot anezañ !\n44 « Penaoz e hellfeh kredi, c’hwi hag a denn ho kloar an eil re euz ar re all, c’hwi ha n’emaoh ket o klask ar hloar o tond euz Doue hepkén ?\n45 « N’it ket da zoñjal e vo me an hini a damallo ahanoh dirag an Tad. Ho tamaller eo Moïzez, ho-peus lakeet hoh esperañs ennañ.\n46 « Ma kredfeh e Moïzez, e kredfeh ennon ive, rag diwar va fenn eo e-neus skrivet.\n47 « Med ma ne gredit ket er péz e-neus skrivet, penaoz e kredot va homzou ? »\nYn 7, 2.10.14.25-30\n2 Tostaad a ree gouel ar Juzevien, gouel an Teltennou.\n10 Pa oe en em gavet breudeur Jezuz e Jeruzalem evid ar gouel, ez eas eñ ive di, med n’eo ket war-wél d’an dud, med e kuz.\n14 Pa oe dija eet e-biou eun hanter euz ar gouel, ez eas Jezuz d’an Templ, hag e stagas da gelenn.\n25 Lavared a ree eun nebeud tud euz Jeruzalem :\n— « Daoust ha n’eo ket hemañ an hini a glaskont kas d’ar maro ? Setu ema o prezeg war-wél d’an oll, ha ne lavar dén e-béd netra dezañ. 26 Daoust hag e vije deuet ar Pennou-Braz da anaoud eo eñ ar Hrist ? 27 Hemañ, koulskoude, e ouezom euz a beleh ez eo. Ha pa zeuio ar Hrist, ne ouezo dén e-béd euz a beleh ez eo ».\n28 E-keid ma oa Jezuz o kelenn en Templ, e lavaras a vouez kreñv :\n— « Anaoud a rit ahanon ! Ha gouzoud a rit euz a beleh ez on ! N’on ket deuet ahanon va-unan : med ar wirionez a zo gand an hini e-neus kaset ahanon, Eñ ha na anavezit ket. 29 Anaoud a ran-me anezañ, rag dond a ran dioutañ, ha gantañ eo on bet kaset ».\n30 Klask a rejont neuze tapoud krog ennañ, med ne zeuas dén e-béd a-benn anezañ, rag ma ne oa ket deuet e eur c’hoaz.\nYn 7, 40-53\nO kelenn e oa Jezuz e Templ Jeruzalem :\n40 E-touez an dud o-doa selaouet e gomzou, e lavare lod anezo :\n— « E gwirionez, hemañ eo ar profet braz ! ».\n41 Lavared a ree lod all :\n— « Ar Hrist eo hennez ! ».\nMed goulenn a ree lod all c’hoaz :\n— « Daoust hag e hell ar Hrist dond euz Bro-Halilea ? 42 Ha ne lavar ket ar Skritur eo euz lignez David hag euz Betleem, kêriadenn David, e teuio ar Hrist ? »\n43 Sevel a reas eta dizemgleo e-touez an dud diwar e benn.\n44 C’hoant o-doa eun nebeudig anezo da baka krog ennañ, med ne daolas dén e-béd e zorn warnañ. 45 Dond a reas ar warded en-dro da gaoud ar Veleien-Vraz hag ar Farizianed, hag e lavaras ar re-mañ dezo :\n— « Perag n’ho-peus ket digaset anezañ deom ? »\n— « Biskoaz n’e-neus dén komzet evel ma komz an dén-ze ».\n47 Lavared a reas ar Farizianed dezo :\n– « Daoust ha diheñchet e vefeh bet c’hwi ive ? 48 E-touez ar Pennou-Braz pe euz ar Farizianed, daoust hag unan bennag e-neus kredet ennañ ? 49 N’eus nemed an dud-hont ha ne anavezont ket al Lezenn, tud villiget anezo ! »\n50 Lavared a reas Nikodem, unan euz ar Farizianed hag a oa bet o weled Jezuz, nebeud amzer a-raog :\n51 — « Daoust ha gelloud a reom, diwar ol Lezenn, kondaoni eun dén heb beza klevet anezañ, a-benn gouzoud petra e-neus greet ? »\n52 — « Petra ! emezo, daoust hag euz Bro-Halilea ez out-te ive ? Klask mad, hag e weli ne zav biskoaz profet e-béd euz Bro-Halilea ».\n53 Hag ez eas peb hini d’ar gêr.


Plasenn Ruz - Wikipedia\nAr Blasenn Ruz pe al Leurgêr Ruz (e ruseg Красная площадь, e lizherennoù latin Krasnaia plochat’) a zo ur blasenn e kreiz kêr-vMoskou e Rusia. Eno e kaver ar C'hremlin hag Iliz-veur Sant-Bazil, e touez he savadurioù brudetañ.\nAr Blasenn Ruz war-zu ar c'hornôg (ar C'hremlin hag ar Mirdi Istor).\nAr Blasenn Ruz war-zu ar reter (ar Goum hag ar Benniliz).\nLakaet e vez ar Blasenn Ruz da vezañ kreizig-kreiz Moskou ha kreizig-kreiz Bro-Rusia zoken.\n1 Perak Ruz 'ta?\n2 Deskrivadur ar blasenn\nPerak Ruz 'ta?Aozañ\nGoude an tan-gwall a zrastas Moskou e 1493 e oa divizet gant Ivan III sevel ul leurgêr war al lec'h, o tistrujañ ar savadurioù e koad a oa stank d'ar mare-se. Pojar a veze graet eus ar blasenn betek an XVIIvet kantved eta, ar pezh a dalve "eus an tan-gwall". An anv-gwan "ruz" a veze roet nemet da benniliz Bazil-ar-Gwenvidig d'ar mare-se.\nBremañ e vez kaoz eus ur blasenn Ruz, ha se n'en deus netra da welout gant liv ruz brikennoù ar savadurioù a gaver eno, pe c'hoazh d'ar gomunouriezh. E gwirionez e vefe reishoc'h treiñ hec'h anv rusek e « Plasenn Gaer » : e ruseg kozh krasny/krasnaia (красный/-ая) a dalve kement a ruz ha kaer war ar memes tro. Kaer a zo deuet da vezañ krasivy/krasivaia (красивый/-ая) e ruseg a-vremañ.\nMeur a gêr all eus Rusia o deus o « flasenn ruz » evel Souzdal, Ielets ha Pereslavl-Zalessky.\nDeskrivadur ar blasennAozañ\nMonumant da sitoaian Minin ha da Briñs Pojarski dirak Penniliz Bazil-ar-Gwenvidig.\nPlasenn ar C'hlopennoù (Лобное Место).\nUr blasenn vras eo, hirgarrezek he stumm. En he su emañ ar C'hremlin, en he norzh emañ ar stal Goum, a zo lod eus karter aferioù Kitai-gorod. En he fenn reter e kaver Penniliz Bazil-ar-Gwenvidig an Iliz-veur ortodoks hollvrudet (war-zu ar stêr Moskva), hag en he fenn kornôg ar mirdi Istor ha dor an Dasorc'h (distrujet dindan Stalin hag adsavet n'eus ket pell zo). En he c'hreiz, ouzh moger-greñv ar C'hremlin, emañ kañvdi Lenin, diazezer an Unvaniezh Soviedel, bet balzamet goude e varv.\nE-kreiz ar blasenn emañ plasenn ar C'hlopennoù (Лобное Место), meneget evit ar wech kentañ e 1549 p'en doa Ivan IV ar Spontus, 20 vloaz anezhañ, salmennet ar bobl evit lakaat ar voiared da baouez gant ar c'hannoù kenetrezo. Лобное Место a zo un droidigezh eus ar ger hebraek Golgotha. Ne servije ket plasenn ar C'hlopennoù avat da lazhidigezhioù ar voiared fellon pe ar streltsied emsavat (a veze kaset d'ar marv nepell alese memestra!), evit embann an dekredoù ne lavaran ket.\nPourmen e c'haller ober war ar Blasenn Ruz hiriv an deiz. Dibunadegoù bras a vez aozet ingal.\nDirak Iliz-veur Bazil-ar-Gwenvidig emañ ar monumant da gKouzma Minin ha da zDmitri Pojarski a zieubas Moskou e 1612 diouzh an armeoù polonat.\nGwechall e oa staliet war ar Blasenn Ruz fabourzhioù kreñvlec'h ar C'hremlin. Goude tan-gwall meur 1493 ne voe ket adsavet ar savadurioù hag ar Blasenn Ruz a zeuas da vezañ ul lec'h a genwerzh. Amañ a veze kurunet an dTsared.\nStalin a roas an urzh da zistruj Iliz-veur Itron-Varia Kazan ha dor an Dasorc'h e 1936. Adsavet e voent en o lec'hiadurioù a orin.\nD'ar 27 a viz Mae 1987 e teuas a benn al loman alaman Mathias Rust, aet kuit eus Helsinki, da dremen a-dreuz an difenn-aer soviedel ha da bradañ war ar Blasenn Ruz gant e Cessna 172. E-kreiz ar brezel yen e oa hag an taol-kaer-mañ en doe dilerc'hioù politikel a-bouez.\nGwell meur eus ar Blasenn Ruz.\nAr Blasenn Ruz hag ar C'hremlin a zo bet lakaet war roll ar Glad bedel gant an UNESCO e 1990, abalamour d'o liammoù n'haller ket dispartiañ diouzh istor Rusia abaoe an XIIIvet kantved.\n↑ "Moscou et la naissance d'une nation" gant Pierre Lorrain, Paris, Éditions Bartillat, mars 2010, pajenn 12 ISBN 978-2-84100-450-8\n(fr) « Plasennoù kaerañ ar bed : ar Blasenn Ruz » gant Christian Makarian e-barzh L'Express, d'an 8 a viz Eost 2005\nUr film eus 1908 eus ar Blasenn Ruz ha Moskou goloet a erc'h, 00:07:23, war Youtube\n(en) Ar Blasenn Ruz e saozneg\n(en) Titouroù evit gweladenniñ ar Blasenn Ruz hag ar C'hremlin\nUr video a ziskouez laziadoù eus ar Blasenn Ruz hag he zrowardroioù\nAdtapet diwar « https://br.wikipedia.org/w/index.php?title=Plasenn_Ruz&oldid=1636915 »


Lizherennoù hebesk - Mitaw\n<< Mots bretons dans le gallo... Mode des prénoms bretons dans... >>\nMoarvat hoc'h eus bet tro da welet bagoù kozh skrivet o marilherezh get lizherennoù ha sifroù kammdroek. A-zivout an hengoun martolod-se e vo komzet berr-ha-berr hiziv.\nAnat deoc'h, bed ar mor zo bet atav unan lan a gredennoù hag ur bern zo chomet anavet mat memb e-touez an dud ned int ket a-vor anezhe : na faota ket lakaat koulined, merc'hed peotramant beleion àr-vourzh kel seblant fall e vehe hrevez ma lârer.\n(Ur brav a bevar "hebesk" zo gellet gwelet àr ar gartenn-bost-se bet tennet e porzh ar Groazig...)\nAr skriviñ-marilherezh zo bet stag doc'h un tamm kredenn ivez : linennoù pe stummoù zo a vehe a-wall seblant. Lâret e veze e-mesk an dud ne vourre ket ar mor gwelet lizherennoù stummet get linennoù a-blom. Kement-se na vehe ket «hebesk», na daole ket pesked. Mes gwashañ zo, skriviñ letrennoù sonn en o flom a lakahe ar mor en arfleu...\nSed, kavet o doa ar voraerion un dro da ziskoselliñ : skriviñ lizherennoù kammdroek ha bolzet o dibenn kuit d'en devout linennoù a-blom trema ar mor.\nKeneve-se e vehe bet skontet ar pesked get ar vag hag ar c'haezh pesketour a vehe distroet ag e besketerezh hep ket ha netra, mar d'eo ket bet gwallgaset get un taol-mor ivez.\nHiniv ne greder ket e sort traoù ken, nemet e farian. Adkemeret eo bet lizherennaoueg an dud a vor e lec'hioù zo evit traoù a hiniv an deiz, get lizherennoù hebesk eo bet savet logo ofisial kêr Douarnenez lakaomp, e levrioù a-ziàr an traoù a vor e vez gwelet aliesik ivez.\nTud a zalc'h da skriviñ o marilherezh evel-sen pandeogwir o c'havont brav ivez, hag e jaojont gwell doc'h ur vag mod-kozh. Erfin, ned on ket sur ema «hebesk» al letrennoù-se mes «hedourist» ne lâran ket... Ha me da denniñ ur foto anezhe en ur gerzhet e porzh ar Groazig.\n(...Ar "pevar"-se, bet skrivet get trebaliz, na ziskouez ket bout hebesk !)\nNa bout e vez gwelet aliesik àr ar c'hartennoù-post kozh ned eo ket lâret ema ar mod-se d'ober ag ar vro, rak perzhier bro Naoned, evel hani ar Groazig, a oa lan a vagoù daet a vro Gernev. Hag é sellet a-dost e weler e ta an holl vagoù get sort letrennoù ag ar vro-hont. Ha n'em eus ket kavet un anad sklaer anezhe e-touez bagoù bro Naoned (nag e-touez reoù bro Gwened ivez). Da grediñ zo eta, ne oa hani éc'h ober gete keneve martoloded Kernev (mes ned on ket peursur ha mar gouiit pelloc'h lârit din).\n(Lizherennoù hebesk àr gouc'h ur vag kozh ag ar Groazig)


Yezh pinvidik ha frazennoù hir. Ur skritur a live uhel da vout c’hoariet goustadig.\nDiv lodenn skrivet e gwerzennoù : unan e kreiz, hag eben evit achu ar pezh.\nAnv ar pezh : Yannig Skolan\nMamm Yannig, 70 vloaz\nSpes Yannig Skolan\nUn den, 30 vloaz\nKazh du an ti\nUl loen bras, iskis, spered Yannig Skolan ennañ.\nEne ar paotr o tont davet e vamm a-benn goulenn he fardon diganti.\nEmañ Katell he-unan, glac’haret bras, o soñjal en he buhez ken kalet. Aet eo e vab Yannig d’an anaon, dre an torfedoù en doa graet. Ne hell ket ar vamm pardoniñ dezhañ. Trouz un taol kurun a glever ha daet ar c’hazh du da gomz da Gatell. Ene he mab zo ennañ. Met lazhañ a ray ar c’hazh hag e chom ar vamm he-unan.\nDont a ra Yannig Skolan, war ur jav. Pardonet eo bet digant Doue d’e bec’hedoù met a-benn bezañ savetaet da vat, ha mont d’ar Baradoz, e fell d’ar paotr bezañ pardonet ivez digant e vamm. Met n’eo ket-hi troet da dennañ ar mallozh he doa taolet warnañ. Mont a ra kuit Yannig.\nDaet eo Yannig gant e baeron : hennezh zo daet evit goulenn gant ar vamm reiñ ar pardon d’he mab. Ar vamm a chom hep cheñch he c’homzoù hag e soñj dezhi e rank he mab bezañ kastizet, ha ne fell ket dezhi e chomehe nemet er purgator : en ifern emañ e blaz d’he soñj !\nMet karantez ar vamm evit he mab a vo trec’h d’ar perc’hedoù, hag e roio ar vamm he fardon. Disammet e vo ar paourkaezh Yannig, ha eñ da c’houlenn pardon ivez da vout torret ar garantez a oa etreze gwezhall.\nAn tri arvest a dremen e sal vras un ti. Un oaled, hag ur skaoñ e-tal dezhañ.\nUn armel, ul listrier, daou wele-kloz, un orolaj, un daol-voued hag ur skaoñ a bep tu dezhi. Ouzh ar chiminal : skudilli pri hag ur c’hrusifi.\nDilhad tud paour gante.\nD’al leurenner da gempenn ur gwikamant d’ar c’hazh bras...\nUr jav zo gant Yannig met e heller leurennañ an traoù anez d’e ziskouez.\nHervez pezh zo bet skrivet gant ar skrivagner e steuzio Yannig hag e varc’h : amañ ivez eo d’al leurenner da gempenn an traoù hervez an teknikoù a hello implij.\nTaol kurun spontus.\nSkrivet d’an 10 a viz Gwengolo 1964\nTi-Embann : Brud. no 21. Bloavezh : 1965.


Pajenn:Marrec - Doctrin ar guir Gristen.djvu/314 - Wikimammenn\nPajenn:Marrec - Doctrin ar guir Gristen.djvu/314\nzisposi da gommunia, hac ul loden-all o trugarecât Doue : greomp evelthan ; tremenomp an tri devez diveza eus ar sizun, oc’h en em bræpari da celebri-mâd ar zul, da assista-mâd en ofiç divin, ha da gommunia, mar dê possubl deomp ; hac an tri devez varlerc’h, o trugarecât Doue eus e c’hraçou.\nAr zul a zo deiz an Autrou souveren, dies dominica ; er c’honsideromp eta evel an deiz e pehini e tleomp guelet gant attantion, penos hon deus tremenet ar sizun, hac e pe stad en em gavomp dirac Doue. Ur zervicher carguet da brena ha da verza, a laca, aroc ma c’herru e væstr, urz-vâd en e gontchou : nî eo ar zervicherien carguet gant Doue da brena ha da verza, da lavaret eo, da lacat da dalvout an talanchou hac ar graçou hon deus recevet digant Doue : negotiamini donec veniam  ; consideromp eta, ispicial da zul, pe seurt commerç hon deus græt, var ar sizun, evit an êe ; da lavaret eo, pe seurt techou-fall hon deus toret, pe seurt vertuziou hon deus pratiquet ha petra hon deus græt evit Doue hac evit hor silvidiguez. Mar santomp eo brassoc’h hor c’holl egued hor gounideguez, pebes ræson evidomp d’en em humilia, da c’houlen pardon evit an amzer dremenet, da dostaat ous hor sacramanchou, ha da guemeret resolutionou-mâd evit an amzer da zont.\n↑ [Luc. XIX, 13.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/314&oldid=100147 »\nKemmoù diwezhañ degaset d'ar bajenn-mañ d'an 25 Meu 2017, da 23:28.


Pegourz e vo kelennet ar brezhoneg dre ar CNED ? – Kelennomp!\n10/07/2021\t 10/07/2021 Keleier\nLizher kaset da vinistr an Deskadurezh-Stad diwar-benn raktres ar c’helenn brezhoneg dre ar CNED. Chomet eo a-sav ar raktres daoust d’ar “bruderezh” kaset war un ton bras pa oa bet embannet ar cheloù e miz Kerzu 2020 . Seblant etre ar pezh zo bet lâret hag ar peadra evit lakaat e pleustr ar raktres .. ez eus un diforc’h bras tre !\nPrevious PostGoulennaoueg d’an dud war ar renk, kenemglev Stad-Rannvro : an disoc’hoù !\nNext PostDielfennañ ha savboent : danevell d’ar c’hentañ ministr diwar-benn kelenn ar yezhoù rannvro (e galleg)


Skoazell:Sevel ur bajenn nevez - Wikipedia\nSkoazell:Sevel ur bajenn nevez\nSetu penaos ober evit sevel ur bajenn nevez war Wikipedia.\n1 A-raok krouiñ\n2 Krouiñ : penaos tapout krog en ur follenn wenn ?\n3 Ur wezh krouet ho pennad ganeoc'h\nA-raok krouiñ[kemmañ | kemmañ ar vammenn]\nA-raok krouiñ ur bajenn eo mat gwiriañ hag-eñ n'eus ket bet krouet c'hoazh ur pennad heñvel pe damheñvel dindan un anv all. Alies e vez krouet div wezh an hevelep pajenn dievezh. Taolit evezh ouzh ar reolennoù evit sevel titloù.\nUn ali a c'hallomp reiñ deoc'h eo degas war Wikipedia labourioù hoc'h eus gallet kas war-raok e lec'h all evit ezhommoù all. Broudañ a reomp ac'hanoc'h da zegas amañ titouroù pe keleier bet kavet ganeoc'h en domani foran pe e raktresoù digor all.\nDiwallit : Dalc'hit atav en ho soñj ez eo wikipedia un holloueziadur frank a wirioù. Perzh a gemerit e savidigezh ur bank titouroù frank a c'hall bezañ implijet gant an holl. Arabat deoc'h degas en ho pennad un dra bennak a zeuje eus ur vammenn ditouriñ gant gwirioù aozer (Copyright) warni. Evel-just, mar fell deoc'h chom perc'henn war ho labour, arabat deoc'h kemer perzh e Wikipedia. Evit gouzout hiroc'h war ar c'hraf-mañ, sellit ouzh Wikipedia:Gwirioù aozer (Copyright)\nKrouiñ : penaos tapout krog en ur follenn wenn ?[kemmañ | kemmañ ar vammenn]\nAes-tre eo krouiñ ur pennad en ur leuniañ ar voest skridaozañ a-is. Kuit da chom hep ober fazioù, ec'h aliomp deoc'h lenn ar pezh zo skrivet a-us. Trugarez deoc'h evit kemer perzh e savidigezh an holloueziadur brezhoneg kentañ.\nTri doare zo, dre vras, evit sevel pennadoù :\nE-ser lenn pennadoù Wikipedia zo bet krouet dija e welit liammoù ruz da glikañ pe liammoù heuliet gant ur ?. Tu zo deoc'h klikañ war unan eus al liammoù-se. En em gavout a reot neuze war ur bajenn wenn ma vo kinniget deoc'h krouiñ ar pennad. Barrek oc'h neuze evit skrivañ ho pennad. Pa vo bet echuet ganeoc'h, klikit war ar bouton "Enrollañ" e traoñ ar bajenn. (Implijit ar bouton "Rakwelet" da gentañ mar fell deoc'h gouzout peseurt tres a vo gant ho pajenn a-raok saveteiñ.) — Un doare mat-tre da sikour ledañ an holloueziadur eo sevel liammoù n'eus ket anezho c'hoazh er pennadoù bet krouet dija, klikañ warno ha sevel ar pennad diwar o fenn.\nMar fell deoc'h skrivañ diwar-benn un danvez nevez da vat, an dra gentañ zo d'ober eo implijout ar prenestr "Klask" (sellit ouzh tu kleiz ar bajenn-mañ, da skouer) da welet ma n'hallit ket kavout un dachenn dost (alies un danvez hollek evel Istor, Prederouriezh pe Bevoniezh. Digorit ar pennad o klikañ war "Kemmañ" hag, el lec'h a zere, ouzhpennit anv ar pennad hoc'h eus c'hoant da sevel etre sonelloù doubl [[evel-mañ]]. Pa roit un anv d'ur bajenn nevez eo mat kaout soñj eus ar c'huzulioù evit envel pajennoù. Goude-se, pouezit war ar bouton "Enrollañ" e traoñ ar bajenn. Aze e welot ul liamm ruz war ar bajenn nevez kemmet ganeoc'h. Klikit warnañ ha krogit da labourat war ho pajenn nevez ! — Labourat war domanioù nevez zo talvoudus bras evit skoazellañ Wikipedia da vont war-raok ha lakaat an holloueziadur da vezañ dedennusoc'h-dedennusañ evit al lennerien.\nMa ne gavit ket pajenn ebet da ouzhpennañ ul liamm enni e c'hallit atav skrivañ anv ho pennad er vaezienn ma 'z eo skrivet URL (chomlec'h) ar bajenn Web. Skrivit anv ho pennad goude an droienn wiki/ evel-mañ : http://br.wikipedia.org/wiki/anv ho pennad\nUr wezh krouet ho pennad ganeoc'h[kemmañ | kemmañ ar vammenn]\nMa n'ouzit ket tamm ebet penaos ober evit skrivañ ur pennad e c'hallit mont da welet war Skoazell:Penaos skrivañ ur pennad. Mar fell deoc'h teuler ur sell war un dibab pennadoù standard zo war Wikipedia, sellit ouzh patromoù pajennoù.\nEvit heñchañ ac'hanoc'h, setu deskrivadur ar pennad peurvat. Gallout a ra bezañ savet kenkoulz gant an deskarded hag ar vailhed : kalz a liammoù diabarzh zo enni, resis eo, meneget eo ennañ ar mammennoù bet implijet ha doujañ a ra da reizhskrivadur ar brezhoneg. Mat, sklaer eo n'eus den peurvat koulskoude !\nM'hoc'h eus c'hoant e c'hallit skrivañ ul linenn pe ziv nemetken evit ur pennad. Ar penn kentañ eo. Graet e vez danvez-pennad eus se ("stub" e saozneg : sellit ouzh Luc'haj Wikipedia). Evel-just e c'hallit skrivañ muioc'h, gwelloc'h eo, met n'eo ket ret bezañ gouest da skrivañ pennadoù klok. Kement titour resis pe talvoudus ouzhpennet war Wikipedia zo mat da gaout. Atav e vo unan bennak all evit tremen war ho lerc'h ha klokaat ar pezh hoc'h eus graet. Trawalc'h eo menegiñ eo diglok ar pennad dre ouzhpennañ ar gemennadenn evit se. Evel-se e c'hall stumm dister ur pennad e penn-kentañ degas kalz a gemmoù all ha bezañ klokaet tamm-ha-tamm hag, a-benn fin ar gont, e vo brav an disoc'h. Graet e vez an efed piranha eus se.\nUr wech savet ur pennad, arabat disoñjal lakaat rummadoù dezhañ ha liammoù etrewiki. Gw. amañ: Wikipedia:Rummadiñ; hag amañ : Ereadur etreyezhoù.\nSkoazell:Penaos kemmañ ur bajenn\nSkoazell:Tunioù ha troioù evit kemer perzh e Wikipedia\nAdtapet diwar « https://br.wikipedia.org/w/index.php?title=Skoazell:Sevel_ur_bajenn_nevez&oldid=1507729 »\nKemmoù diwezhañ degaset d'ar bajenn-mañ d'an 15 Mae 2013, da 15:58.


Diforc'hioù etre adstummoù "Antiquitates Judaicae" - Wikipedia\nDiforc'hioù etre adstummoù "Antiquitates Judaicae"\nAntiquitates Judaicae (kemmañ)\nStumm eus an 7 Gen 2010 da 15:44\n2 okted ouzhpennet , 12 vloaz zo\nRobot kemmet: pt:Antiguidades Judaicas; Kemm dister\nStumm eus an 16 Du 2009 da 12:18 (kemmañ)\nStumm eus an 7 Gen 2010 da 15:44 (kemmañ) (dizober)\nD (Robot kemmet: pt:Antiguidades Judaicas; Kemm dister)\n[[ImageSkeudenn:Construction du Temple de Jérusalem.jpg|thumb|250px|right|'''Savidigezh Templ [[Jeruzalem]]''', '' Antiquitates Judaicae '', [[aourlivadur]] gant [[Jean Fouquet]] (war-dro 1470-1475), <br /> [[dornskrid]] er [[Bibliothèque nationale de France]], e Paris.]]\n''''' Antiquitates Judaicae ''''' zo un oberenn eus dibenn ar Iañ kantved ([]-[]) savet gant an istorour [[yuzev]] [[Flavius Josephus]].\n== An oberenn ==\nUgent levr zo, skrivet e [[gregach]]. Savet e oa evit lennerien desket an impalaeriezh roman, ar re a ouie lenn [[gregach]], da reiñ dezho da anaout istor ar bobl yuzev, ar bobl koshañ war an douar hervez an oberour.\nSavet eo ivez war batrom oberenn [[Dionisos Halikarnasos]], ''Ῥωμαικὴ ἀρχαιολογία (Rhōmaikē archaiologia''), a gonte istor [[Roma]] e [[gregach]].\n=== An danvez anezhi ===\nKregiñ a ra gant krouidigezh [[Adam]] hag [[Eva]], heuliañ a ra red an darvoudoù hervez ma'z int kontet er [[Bibl]] hebreek, betek emsavadeg yuzev ar bloaz 66. Nemet meneg ebet ne ra eus traoù zo a-wechoù, pe lakaat a ra traoù ouzhpenn.\n=== An ugent levrenn ===\nEn dek levrenn gentañ e kaver danvez Bibl an Dek-ha-Tri-ugent, betek aloubadeg ar Bersed.\nEn eil lodenn, a grog gant mare [[Alesant Veur]], e ra an oberour gant mammskridoù hellazat ([[Polibios]]) pe yuzev (Levr ar Vakabeed). El levrioù XV, XVI ha XVII e kont istor [[Herodez Veur]].\nTalvoudusañ tra el levr eo e ra anv eus darvoudoù c'hoarvezet nebeudik a-raok ma voe skrivet an oberenn.\nBrudetañ lodenn al levr eo an [[Testimonium Flavianum]], kaoz enni eus [[Jezuz Nazaret]].\nAn dornskridoù a chom eus an oberenn, deuet deomp goude tremen etre daouarn kristenien an holl anezho (betek an doare arabek) a lenner enno daou rannbennad diwar-benn [[Jezuz]].\n* An hini hirañ a zo anavezet evel [[Testimonium Flavianum]]. Mar deo gwir eo deuet diwar zorn Josephus, pezh n'eo ket asur hervez istorourien zo, ez eo ar meneg istorel kentañ eus Jezuz e skridoù yuzevien, hag implijet e vez evel ur brouenn eus tremen Jezuz war an douar . Met kalz istorourien a vag disfiz ouzh an Testimonium Flavianum:\n** aesoc'h eo ar skrid da lenn hep ar rannbennad\n** gwelout a reer Josephus, ur yuzev hed an neudenn anezhañ, o lavarout\n*** en tu all oc'h ober ar [[Mesiaz]] eus an [[impalaer]] roman [[Vespasian]].\nUn hir a bennad diwar-benn al linennoù-se a zo bet skrivet gant [[Voltaire]] en e "Dictionnaire Philosophique" (pennad "Christianisme").\n== Ar skrid ==\n* E galleg: [http://remacle.org/bloodwolf/historiens/Flajose/intro.htm#JUDA0 Antiquités judaïques, troet gant René Harmand]\n* E saozneg: [http://sacred-texts.com/jud/josephus/index.htm#aoj Troidigezh William Whiston (1737)]\n* [[Flavius Josephus]]\n* [[Testimonium Flavianum]]\n* [[Istor ar bobl yuzev]]\n[[Rummad : oberennoùOberennoù Josephus]]\n[[Rummad: istorIstor ar yuzevien]]\nAdtapet diwar « https://br.wikipedia.org/wiki/Dibar:MobileDiff/623950 »


Accueil / Lec'h / Etrebroadel / Brexit : ezhomm eus asant Holyrood evit ar mellad 50 ?\nMaxime TOUZE 27 November 2016\nHir eo an hent evit mont kuit eus Unvaniezh Europa. Ha meur a skoilh a gavo gouarnamant Theresa May a-raok tizhout an disrann. Tabut a zo da-geñver ar mellad 50, an hini a ro tro d’ur vro kuitaat UE, daoust hag-eñ e ranko votiñ kannaded Westminster, pa ouzer ez int dre vras a-enep d’ar Brexit, pe chom hep goulenn o savboent ? Met war a seblant e rankfed goulenn gant ar parlamantoù all ivez.\nHervez ofiser a-lezenn koshañ Bro-Skos, Lord Advocate James Wolffe, ne c’hallo ket gouarnamant Londrez chom hep kaout asant parlamant Bro-Skos. Skrivet en deus un danevell a-berzh ar gouarnamant skosat e-lec’h ma vez lavaret e ranko kannaded Bro-Skos souten ar mellad 50, da lavaret eo mont kuit eus UE. An dra-se a c’hallfe kas d’un enkadenn politikel ha bonreizhel, abalamour m’eo a-enep an darn vrasañ eus kannaded Skos d’ar Brexit.\nA-benn miz e savo gouarnamant May ur galv ouzh al Lez Veur peogwir he deus divizet e rankfe ar gannaded votiñ diwar-benn ar mellad 50. Gant ar Skosiz er jeu ouzhpenn e raio muioc’h a drubuilhoù evit Londrez. Ha kreñvaat a ra dalc’h Nicola Sturgeon a lavar n’eo ket reizh ne vije ket doujet ouzh c’hoant pobl Skos. Hervez ar vonreizh ma vez savet ul lezenn hag a gemm tachennoù plediñ parlamant Skos e rank kaout e asant da gentañ penn.\nEmbannet eo bet an danevell-se da vare un emvod e Kerdiz etre pennoù bras ar Rouantelezh-Unanet hag Iwerzhon diwar-benn dazont an darempredoù etrezo goude ar Brexit. Difennet he deus Nicola Sturgeon he raktres mirout Skos e-barzh ar C’henvarc’had en desped d’ar Brexit. Ar pezh a vez burutellet gant un toullad tud evel Carwyn Jones, Ministr Kentañ Kembre, pe kannaded Europa a oa deuet d’an emvod, en o zouez Spagnoled, a lavare ne welont ket penaos eo posupl kuitaat UE ha chom e-barzh ar C’henvarc’had. Anat eo ez eo diaes asantiñ d’ar raktres-se evit ar Spagnoled abalamour da Gatalonia pe Euskal Herria.\nGortoz a reer neuze muioc’h a resisadurioù diwar-benn ar mellad 50 a-berzh gouarnamant Theresa May. Etretant ne chomo ket da straniñ Nicola Sturgeon, a-benn nebeut e vo un emvod all etre he gouarnamant hag hini Enda Kenny, Taoiseach Iwerzhon, a-zivout penaos kreñvaat al liammoù etre an div vro.\nShare the post "Brexit : ezhomm eus asant Holyrood evit ar mellad 50 ?"


Sarthe (departamant) - Wikipedia\n566 412 ann. (2019)\n48° 00′ 00″ Norzh\n0° 19′ 01″ Reter / 48, 0.317\nAr Sarthe a zo unan eus departamantoù Frañs (niverenn 72) e kornôg Frañs e rannvro Broioù al Liger. Ar Mañs eo ar pennlec'h anezhañ.\nArondisamantoù ar Sarthe :\nArondisamant ar Mañs\nArondisamant La Flèche\nE anv a zeu eus ar stêr Sarthe a red eus Norzh da Su an departamant war-zu al Liger dre ar Maine, e departamant Maine-et-Loire. Kavout a reer ivez an Huisne hag al Lez.\nEstreget kêr ar Mañs eo dreist-holl maezioù a gaver ennañ, gant ar c'harzhaoueg. An Norzh a zo heñvelikoc'h ouzh Normandi eget an Su. Al lodenn vrasañ eus an departamant zo plaen, nemet e gwalarn anezhañ emañ Alpoù Sarthe, menezioù izel-awalc'h (217 m. war menez Haut-Fourché). La Flèche eo eil brasañ kêr an departamant.\nSavet e oa bet da heul Dispac'h Frañs d'ar 4 a viz Meurzh 1790. A-raok e rae ar Sarthe hag ar Mayenne un broviñs nemetken, proviñs ar Maine.\nHerri II, kont Anjev, Maine ha Touraine, dug Normandi, roue Bro-Saoz.\nFrançois Fillon, ganet er Mañs, bet maer Sablé-sur-Sarthe, kentañ ministr Bro-C'hall etre 2007 ha 2012.\nAdtapet diwar « https://br.wikipedia.org/w/index.php?title=Sarthe_(departamant)&oldid=1986806 »\nKemmoù diwezhañ degaset d'ar bajenn-mañ d'an 20 Ebr 2022, da 11:29.


Abadennoù publik - Daoulagad Breizh brezhoneg\nTroiad Miz Mae\nDa vare Gouel Breizh\nFIN AR BED - AR FILM\nDa welout er salioù sinema\nadalek ar 15 a viz Mae\nEmgav gant Nicolas Leborgne, ar sevener,\npe Nolwenn Korbell, aktourez,\ngoude ar skignadennoù\nUr film savet gant Nicolas Leborgne (1ezh - 2017)\nSkrivet gant Nicolas Leborgne, Leornardo Valenti, Denis Rollier ha Guillaume Grosse\nDiwar mennozh Etienne Strubel\nProduet gant Lyo production ha Tita productions\nKenproduet gant Frañs 3 Breizh, TVR, Tébéo, Tébésud ha Brezhoweb\nGant Nowenn Korbell, Kaou Langoët ha Roger Stéphan\nAURAY Sinema Ti Hanok - 15 a viz Mae - 8e45 - Dorn-ha-dorn gant Ti Douar Alre - gant ar sevener\nST-BRIEG Sinema Club 6 - 16 a viz Mae - 8e30 - Dorn-ha-dorn gant Telenn - gant ar sevener\nGOURIN Sinema Jeanne d'Arc - 17 a viz Mae - 8e - Dorn-ha-dorn gant Bod Kelenn - gant ar sevener\nROAZHON Sinema Arvor - 18 a viz Mae - 9e - gant ar sevener\nKARANTEG Sinema L'Etoile - 22 a viz Mae - 8e30 - Dorn-ha-dorn gant KLT - gant ar sevener\nGWENGAMP Sinema Les Korrigans - 28 a viz Mae - 8e - Dorn-ha-dorn gant Ti ar vro Gwengamp - gant Nolwenn Korbell\nBREST Sinema Les Studios - 29 a viz Mae - 8e30 - Dorn-ha-dorn gant Sked ha Brezhoneg e Brest - gant ar sevener\nDOUARNENEZ Sinema Le Club - 31 a viz Mae - 7e - Dorn-ha-dorn gant Emglev Bro Douarnenez - gant Nolwenn Korbell\nLESNEVEN Sinema Even - 31 a viz Mae - 8e15 - Dorn-ha-dorn gant Ti ar vro Leon - gant ar sevener\nUr programm kinniget gant Daoulagad Breizh dorn-ha-dorn gant Zoom Bretagne, Tita productions & Lyo production\nMiz Meurzh - Miz Mae\nEvit ar familhoù\n1h18 / 1976 / Bro-c'hall - Breizh veur\nAdvoueziet e brezhoneg get Dizale e 2016\nUr film mil vrudet e lec'h m'ho do Asteriks hag e mignon bras obeliks, mont dreist da 12 labour evit dieubañ Abrarakoursiks ! Ne vo ken aes a se... \n6 a viz Meurzh 16e - KEMPER Ti ar vro kemper - kontakt : Ti ar vro Kemper 02 98 90 70 43\n19 a viz Meurzh 19e et 21e- NAONED Sal Jules Vales - kontakt : Aozet get ACB44\n31 a viz Meurzh 17e - BAOD Sinema Ar Celtic - kontakt : Sinéma 02 97 51 00 26\n26 a viz Ebrel 10e30 - LANDERNE Sinema Le Rohan - kontakt : Ti ar vro Landerne-Daoulaz - 0973653524\n2 a viz Mae - 4e30 - DOUARNENEZ Auditorium - kontakt : Emglev Bro Douarnenez 07 83 88 75 57\n6 a viz Mae - 10e15 - KARAEZ Sinema ar gazeg c'hlas - dorn-ha-dorn gant Emglev Bro Karaez\n19 a viz Mae - 8e noz - PLOUVIEN Sal ar c'hovel - kontakt : kevredigezh Peraket\nTroiad Miz Meurzh - Miz Ebrel\nDeuet eo brav gant ar c'hrouiñ filmoù-faltazi e brezhoneg e 2017... 3 berr-metrad, sevenet gant tud yaouank, a ginnigomp deoc'h da vare Mizvezh ar brezhoneg.\n12 abadenn er salioù sinema\nKakahuet gant Stéphane Ac’h – 14’\nEvit ar wech kentañ abaoe ganedigezh o bugel bloaz zo o deus Maeva ha Paul un nozvezh evito o'ch-unan. Met ne bado ket pell an erusted adkavet-mañ, abalamour d'ur gagahuetenn.\nPetra zo da c’hounez gant Jocelin Talarmain – 13’\nLaot, ur VRP tost d'ar burn out, zo o vont da vevañ un dervezh poanius…e-barzh e ifern. Pep amproù e vevo a lakao anezhañ da zigeriñ e sell war e stad.\nAr mor atav gant Emmanuel Roy – 34’\nEn ul lazhdi e c’hounez Tifenn he zamm bara goude bezañ dilezet he studioù hag he huñvreoù. Bep beure abred war lerc’h he nozvezh labour tenn ha torr-penn ez a d’an aod d’ober ur gouronkadenn evit distennañ he spered...\nAN ALRE Sinema Ti Hanok - 6 a viz Meurzh - 8e45 - gant Jocelin Talarmain - Dorn-ha-dorn gant Ti Douar Alre\nKALAG Sinema Argoat - 15 a viz Meurzh - 8e30 - gant Stéphane Ac'h\nGOURIN Sinema Jeanne d'Arc - 18 a viz Meurzh - 4e - gant Emmanuel Roy - Dorn-ha-dorn gant Bod Kelenn\nGWENGAMP Sinema Les Korrigans - 19 a viz Meurzh - 8e - gant Emmanuel Roy - Dorn-ha-dorn gant Kreizenn Sevenadurel Vrezhon Gwengamp\nDOUARNENEZ Sinema Le Club - 22 a viz Meurzh - 7e - gant Stéphane Ac'h - Dorn-ha-dorn gant Emglev Bro Douarnenez\nLESNEVEN Sinema Even - 22 a viz Meurzh - 8e15 - gant Jocelin Talarmain - Dorn-ha-dorn gant Ti ar vro Leon\nST-BRIEG Sinema Club 6 - 22 a viz Meurzh - 8e30 - gant Emmanuel Roy - Dorn-ha-dorn gant Telenn\nNAONED Sinema Concorde - 28 a viz Meurzh - 8e45 - gant Emmanuel Roy - Dorn-ha-dorn gant Gwagenn TV\nGEMENE Ciné Roch - 29 a viz Meurzh - 7e45 - gant Stéphane Ac'h\nMONTROULEZ - Sinema La Salamandre - 3 a viz Ebrel - 8e30 - gant Stéphane Ac'h - Dorn-ha-dorn gant KLT\nBAOD - Sinema Le Celtic - 7 a viz Ebrel - 5e\nBREST Sinema Les Studios - 15 a viz Ebrel - 4e - gant Stéphane Ac'h ha Jocelin Talarmain - Dorn-ha-dorn gant Canal Ti Zef ha Brezhoneg e Brest\nUn droiad aozet gant Daoulagad Breizh dorn-ha-dorn gant Zoom Bretagne, Tita productions & Kalanna production\nMiz Kerzu - Miz Meurzh\nEmañ an Nedeleg o tostaat e Flåklypa, hag o c'hortoz an erc'h emañ Solan ha Ludvig, evel ar gêriadenniz-all. Met siwazh dezho n'eus ket feson erc'h tamm ebet... Neuze e tiviz Feodor, ho mignon, sevel ur c'hanol erc'h galloudus meurbet ! Met pa lak rener ar gazetenn e grabanoù war ar mekanik-se e rank Solan ha Ludvig kemer an traoù e karg, kuit d'ar gêriadenn da vezañ distrujet abalamour dezhañ ha d'e raktresoù bras...\nFilm-bevaat sevenet gant Rasmus. A. Sivertsen\nAdalek 4 bloaz /1e16 / 2014 / Norvej\n2 a viz Kerzu 4e30 - BAOD Sinema Le Celtic - Darempred : Sinema 02 97 51 00 26\n10 a viz Kerzu 4e30 - BREST Cinéma Les Studios - Darempred : Sked 02 98 80 26 71\n16 a viz Kerzu 5e30 - DOUARNENEZ Auditorium - Darempred : Emglev Bro Douarnenez 07 83 88 75 57\n27 a viz Kerzu 2e30 - KEMPER Ti ar vro kemper - Darempred : Ti ar vro Kemper 02 98 90 70 43\n3 a viz Genver 3e - AN ORIANT Auditorium St-Louis - Darempred : Emglev Bro an Oriant 02 97 21 37 05\n6 a viz Genver 4e - LESNEVEN Cinéma Even - Darempred : Ti ar vro bro Lesneven 09 83 22 42 96\n4 a viz C'hwevrer 10e30 - PLOUGASTEL-DAOULAS Cinéma L'Image - Darempred : Divyezh Plougastel\n7 a viz Meurzh 2e30 - ELLIAN - Mediaoueg - Darempred : 02 98 94 14 79 - Dorn-ha-dorn gant Tud Bro Konk\n24 a viz Meurzh 3e - SKAER Leurenn Youenn Gwernig - Darempred : Div yezh Skaër\nTROIAD Miz Here - Miz Kerzu 2016\nFilm bevaat sevenet gant Paul King\nUr film farsus evit ar familhoù - Adalek 4 bloaz\nUr wech e oa un arzhig a vro Berou… Kerkent ha degouezhet e Londrez, en em gav gant ar familh Brown a ro dezhañ bod hag un anv nevez, Paddington. Ha setu kroget an trubuilhoù ! Daoust da Paddington bezañ un arzhig a feson hag a volontez vat, ne ra nemet sotonioù. Ha n’aio ket war wellaat gant ur blouzerez loened war e lerc’h.\n1e35 / 2014 / Frañs, Breizh-Veur\nAdvouezhiet e brezhoneg gant Dizale e 2016\nSkignañ : Daoulagad Breizh - 02 98 92 97 23\nD'ar Sul 23 a viz HERE - 2e - BREST - Sinema Les Studios - Aozadur : Sked\nD'al Lun 31 a viz HERE - AN ALRE - Sinema Ti Hanok\nD'ar Sadorn 10 a viz KERZU - 4e - DOUARNENEZ - Auditorium - Aozadur : Emglev Bro Douarnenez\nD'al Lun 19 a viz KERZU - 2e - KEMPER - Ti ar vro kemper - 02 98 90 70 43\nHa deiziadoù all o tont !\nFilm faltazi, Breizh-Veur, 2012, 1ezh41\nE Glasgow, Robbie, deuet da vezañ tad, ne c'hell ket en em zistagañ diouzh e vuhez feller. Ober a ra anaoudegezh\ngant Rino, Albert ha Mo, ur plac'h yaouank. Evelto e tremen ku-ha-ka hep bezañ toullbac'het, met paket eo gant labourioù evit ar gevredigezh. Harry, an desaver a ra war o zro, a zeu da vezañ o mentor nevez, o reiñ dezho, dre guzh, da anaout ar whisky. Gwelet e vezont e strilherezhioù hag o tañva ar wiski gant tud cheuc'h. Diskuliañ a ra Robbie e zonezon da vlazañ ar wiski, gouest eo da anavezout ar whiskioù dibaotañ, kerañ. Asambles gant e dri c'homper, daoust hag-eñ e raio Robbie e vad eus an donezon-se evit kignat an dud - ur bazenn ouzhpenn en e vuhez fellerha feuls? Pe daoust hag e savo un dazont nevez, leun a bromesaoù ? An aelez 'ken a oar...\nD'ar Merc'her 21 a viz Here - Sinema Argoat - Kalag - Da geñver Gouel Digor\nD'ar Sul 25 a viz Here da 4eur - Sinema Le Club - Douarnenez - Da geñver Gouel Bro Douarnenez\nD'ar Yaou 12 a viz Du - Sine Manivel - Redon\nD'ar Meurzh 17 a viz Du da 8e30 - Sinema La Salamandre - Montroulez - Da geñver Tan miz Du\nABADENNOÙ DA ZONT, da vare Sizhunvezh ar brezhoneg\nD'ar Yaou 10 a viz Meurzh - 8e30 - Sinema Ar gazeg c'hlas - KARAEZ - Aozet gant an Ti-kêr\nD'al Lun 14 a viz Meurzh - 8e30 - sal Jules Valles - NAONED - Aozet gant ACB44\nD'ar Meurzh 15 a viz Meurzh - 8e15 - Sinema Les Studios - BREST - Abadenn diellfennañ ha tañvadenn whisky da heul. Aozet gant Sked, Canal Ti Zef, Brezhoneg e Brest\nD'ar Meurzh 15 a viz Meurzh - 8e30 - Sinema Even - LESNEVEN - Aozet gant Ti ar vro Bro Leon\nD'ar Meurzh 15 a viz Meurzh - Ti ar vro Bro Sant-Brieg - SANT-BRIEG - Aozet gant Ti ar vro Bro Sant-Brieg\nD'ar Merc'her 16 a viz Meurzh - 8e30 - Strilherezh Warenghem - LANNUON - Aozet gant Ti ar vro Bro Dreger ha Goueloù\nD'ar Yaou 17 a viz Meurzh - 6e - Cinéville - KONKERNE - Tañvadenn whisky da heul. Aozet gant al levraoueg ha Tud Bro Konk\nHAG IVEZ, da vare Sizhunvezh ar brezhoneg\nD'al Lun 14 a viz Meurzh - 8e30 - Sinema La Salamandre - Aozet gant KLT\nD'ar Meurzh 15 a viz Meurzh - 8e30 - Selaouva DOUARNENEZ - Aozet gant Emglev Bro Douarnenez\nEmgav gant ar sevener da heul an abadennoù.\nD'ar Sadorn 17 a viz Here 11e, sinema Arvor, Roazhon\nD'al Lun19 a viz Here, sinema Les Studios, Brest\nSevenet gant Mikael Baudu.\nWar Tebeo, Tebesud, TVR (brezhoneg istitlet e galleg) ha war Brezhoweb (brezhoneg) e vo skignet pep rann d'ar Gwener da 8 eur 45 noz :\n27 a viz C’hwevrer: Devil's Bridge\n6 a viz Meurzh: Night music\n23 a viz Meurzh: Penwyllt\n30 a viz Meurzh:The girl in the water\nTitl orin : Y Gwyll - Hinterland\nProduiñ: Fiction Factory (Kerdiz)\nKenbroduiñ : S4C, Tinapolis hag All3Media\nrann 1añ : Pont an Diaoul, 1e36\nSkridaozañ : David Joss Buckley hag Ed Thomas\nSeveniñ : Marc Evans\nKomedianed : Richard Harrington, Mali Harries, Alex Harries, Hannah Daniel ha Aneirin Hughes.\nAberystwyth, war aodoù kornôg Bro-Gembre, ur vro didro ha brav ken-ken e-lec’h ma vez diaes goût an diforc’h etre amzer dremen hag amzer a-vremañ… Er bed moug-se eo emañ ar penn-enseller Tom Mathias o vevañ. Ur gwaz speredek-kaer eo, met trubuilhet-bras eo gant darvoudoù kozh e vuhez. He sekredoù dezhi he deus ivez Mared Rhys, e genlabourerez. Ur skipailh efedus-mat zo deus Tom Mathias, paotr Londrez, ha Mared Rhys, a orin deus ar vro, evit dont a-benn deus un enklask diaes a-walc’h.\nUn heuliad polis lusk ha barzhoniezh ennañ eo Serr-noz.\nFilmet eo bet e Bro-Gembre e tri stumm war ar memes tro, ha skignet e kembraeg war S4C, e kembraeg/saozneg war BBC Cymry-Wales, hag e saozneg war BBC Four. E kazetennoù Breizh-Veur eo bet lakaet an heuliad Serr-noz par-ouzh-par gant heuliadoù polis Skandinavia, e-giz The Killing pe Wallander (bet gwelet war ARTE), pe c’hoazh Bron (bet gwelet war Canal+). Berzh en doa graet ar c’houlzad kentañ war ar chadennoù S4C ha BBC, ent-se eo bet filmet an eil koulzad dija. War chadennoù Norvegia, Finland, an Izelvroioù ha Belgia eo bet skignet Serr-noz dija, hag en ur dremen dre Vreizh eo e c’hallo skeiñ etrezek Bro-C’hall, a-benn ar fin !\n27/03 : Mediaoueg Les Tresors de Tolente, Plouguerne (29), heuliet gant un eskemm gant Yann-Edern Jourdan hag Anna Lincoln (Kalanna)\nD'ar Merc'her 27 a viz Eost - 10e - TYS\nSkignadenn hag eskemmoù tro-dro da\n3 film-berr faltazi e brezhoneg\nAsambles gant ar sevenerien hag ar broduerien, evit gouzout hiroc'h war an doare da seveniñ, da broduiñ ha da skignañ o filmoù.\nDigoust, digor d'an holl.\nFin ar bed, savet gant Nicolas Leborgne, produet gant Lyo Production, Dizale, Tébéo, Ty Télé ha TVR35, gant sikour Rannvro Breizh hag ar CNC\n2012 / 9 mn\nGant dale, savet gant Goulwena an Henaff, produet gant ar gevredigezh Seveniñ\n2013 / 12 mn\nD'ar Merc'her 27 a viz Eost - 5e/5e45 - Hôtel de France Douarnenez\n« Henri Rannou, martolod ar boutailhoù »\nDigoust, digor d’an holl\nUr rummad etre kontadenn ha film-bevaat, 20 x 3 mun skignet e brezhoneg (12 rann) hag e galleg (8 rann), war Frañs 3 adalek an 13 a viz Gwengolo.\nSevenet gant Caroline Rubens, ken-produet gant Vivement Lundi !, France Télévisions ha chadennoù lec’hel Breizh, gant sikour Rannvro Breizh hag ar CNC.\nEmgav da heul gant Henri Rannou, ar sevenerez hag ar broduerien.Dibaoe 40 vloaz emañ Henri Rannou o sevel bagoù da lakaat er boutailhoù evit reiñ korf da istorioù mor o deus skoet e spered. Gant e zoare kontañ ha gant harp ar bagoù er boutailhoù e sach hon evezh war sitorioù mil vrudet e-giz Moby Dick, pe an Titanic, ar Pourquoi-pas ha mil darvoud all degouezhet e bed ar voraerien.\nD'ar Gwener 6 a viz Even - 8e noz\nROAZHON - Papier timbré\n2013 / 26mn / Brezhoneg istitlet e galleg\nSevenet ha skrivet gant Bastian Gwilhoù\nProduet gant Frañs 3 Breizh\nVisant en doa prometet d'he gi en defe prenet dezhañ un ti, parkeier, loened ha lojiri... Hag emañ bremañ Viktor ar c'hi, Visant hag Amy e wreg o sevel menajiri e Forechoù e C'houerc'had ha kement-mañ 'boe 2009. Bet eo Amy pad tri bloaz oc'h ober skol a-raok dilezel he micher 'vit mont da heul e gwaz ha krouiñ ur menaj "pedagogel". Vinsant eñ a sav moc'h bio, labourat a ra ar c'hig ha gwerzhañ war marc'hajoù ar vro....\nOuest-France / 30 avril 2014. Ar Forechoù, grosse affluence pour voir les animeux parler.\nD'ar Sadorn 24 a viz Mae - 2e ha 6e45 - digoust\nDouarnenez - Sal Jules Vernes\nMarsel, paotr plaen\nun teufilm sevenet gant Bastien Gwilhou\n26 min / 2010 / Brezhoneg istitlet e galleg / produet gant frañs 3 Breizh\nUn tamm paotr plaen eo Marsel. Diw wech plaen. Ganet oa bet e Krec'h-Morvan en Larruen, pennad 'zo bremañ. Ul lec'h darempredet pell 'zo gant a bep seurt tud. Rak digor bras vez dor Marsel dalc'hmat ha kalz tud yaouank a zo bet aet di da zeskiñ kanañ. Ur mestr-kaner eo Marsel hag eñ o vevañ kreiz ar vro Fañch. Gant e dud, er gêr ha gant tud ar vro, kanerien ha dañserien anezho, en deus desket ha kement all a ra ivez : treuzkas an herezh bet fiziet ennañ. Poltred un den fur, gouiziek, kaner ha konter hep e bar. Peurleurennet eo ar film, hag e mod-se eo en deus silet Bastian Gwilhoù e fent dezhañ ennañ.\nAbadennoù aozet gant skol sonerezh Douarnenez, da geñver An devezh bras, asambles gant Daoulagad Breizh.\nD'ar Yaou 8 a viz Mae - 8e30 - 3€\nAr Yeuc'h - Sal sokiosevenadurel\nDa vare Gouel An Diaoul a gan\nUn teufilm sevenet gant Ronan Hirrien\nProduet gant JPL Films\nD'ar Sul 27 a viz Ebrel - FORECHOU\nOuest-France / 30 avril 2014. A Forechoù, grosse affluence pour voir les animeux parler.\nD'ar Meurzh 23 a viz Ebrel\nPLOUGASTELL-DAOULAZ - Sinema L'Image\n2013 / 26 mn / Brezhoneg istitlet e galleg\nSevenet gant Mikael Baudu\nKaset e vezer e-kreiz ur c'hefridi skoazell e Palestinia gant Riwana, ur studierez war ar medisinerezh a ya da heul daou vedisin eus Brest, Dominique Le Nen ha Jean Branellec. Surjian ortopediour eo an eil, anesteziour eo egile, mont a reont o daou ingal, da dremen un nebeut sizhunvezhioù pep bloaz, evit skoazellañ ezhommeien ar broioù all pa vez ar gumuniezh etrebroadel o sellet e-kichen.\nEn teulfilm-mañ e heulier anezho en Ospital Khalil Suleiman e Jenin, just e-kichen ur c'hamp repuidi palestinat a voe adsavet goude bezañ bet peurzistrujet gant arme Israel e 2002.\nUn emgav gant Palestiniz eo ivez, en o buhez pemdez hanter-hent etre peoc'h ha brezel.\nD'ar Sadorn 29 a viz Meurzh\nENORZH - Sinema Le Paradiso\nDa geñver Festival Polyglotte, gant sikour Daoulagad Breizh\n2010 / 13 mn / Brezhoneg istitlet e galleg\nSevenet ha skrivet gant Bastien Gwilhoù\n2013 / 16 mn / Brezhoneg istitlet e galleg\nSizhunvezh ar brezhoneg hag ar gallaoueg : filmoù er salioù !\nD'ar Meurzh 1añ a viz Ebrel - 6e30 noz\nROAZHON - Ti Skeudenn\nYann-Herle Gourves, komedian, skrivagner, deraouer ar rummad filmoù-berr faltazi a zeui evit ur gaozeadenn.\nDigoust - Skeudenn Bro Roazhon\nD'ar Merc'her 2 a viz Ebrel - 10e\nKEMPER - Ti ar vro kemper\nFilm-bevaat / Japan / 2010 / 1 e.zh 34 /\nSkignet gant Studio Ghibli - Sevenour : Hiromasa Yonebayashi\nUn tamm deus istor Shô eo zo kontet er film-mañ, ur paotrig 12 vloaz, o tont e-barzh goude ur c’hleñved. O paouez emañ ’n em staliañ ’ba ti e vamm-gozh, a vev gant he matezh. Un ti kozh digempenn e jardrin eo hemañ, e kornôg Tokyo. Eno, dindan ar planchod, emañ un tiegezh o chom. Bezañ zo Poddo, an tad, Homily, ar vamm, hag o merc’h, Arrietty. Ha n’eus hini ebet er familh-se brasoc’h evit un nebeud santimetroù. Chom hep bezañ gwelet gant an dud vras eo o ger-stur. Met ober a ra ar paotrig anaoudegezh gant Arrietty. Ha sevel a ra un istor karantez etre tud yaouank. Ret e vo d’ar plac’h yaouank bezañ kalonek-mat evit gellet miret ar paotrig e-mesk he mignoned.Tennet eo ar film-mañ eus ar romant The Borrowers (Les chapardeurs e galleg) gant Mary Norton.\nEvit ar vugale hag ar familhoù - Aozet gant Ti ar Vro kemper - 02 98 90 70 43\nD'ar Merc'her 2 a viz Ebrel - 8e30 noz\nPLOURIN-GWITALMEZE- Sal Cyberia\n3€ - Titouroù - 02 98 89 29 78\nD'ar Sul 6 a viz Ebrel - 2e\nNAONED - Sinema le Bonne-Garde\nUr film savet e 1996 gant Mel Gibson.\nAvouezhiet e brezhoneg gant Dizale. Istitlet e galleg.\nGant mouezhioù Tanguy Daniel, Nolwenn Korbell, Dom Duff...


Ar c’hoari-echedoù - Wikipedia\nAr c’hoari-echedoù (titl orin: Schachnovelle) zo un danevell skrivet gant Stefan Zweig e 1941. E bourzh ur vag a ya eus New York da vBuenos Aires e ra ur c’hazetenner anaoudegezh gant Czentovic, kampion ar bed an echedoù, hag an Dr. B., un avokad aostrian bet jahinet gant an nazied.\n1.1 Mirko Czentovic\n1.2 An Dr. B.\n3 E mediaoù all\nMervel a reas e dad, ur bageer slav paour, pa oa Mirko daouzek vloaz. Desavet e voe an emzivad gant ur beleg a c’hoarie echedoù gant ur mignon. Deskiñ a reas ar paotr yaouank reolennoù ar c’hoari e-unan, en ur sellout ouzh an abadennoù c’hoariet gant an dud deuet. Pa voe dizoloet e dalant e voe degaset da Vienna evit peurechuiñ e studioù war an echedoù, ha dont a reas da vezañ kampion ar bed pa oa ugent vloaz.\nAn Dr. B.Aozañ\nLabourat a rae an Dr. B. gant e dad, en ur studi vihan, evit an Impalaerezh aostrian hag abatioù. Kuzhat a rae arc’hant ouzh sell an nazied, hag abalamour da se e voe tapet gant ar Gestapo, toull-bac’het en otel Métropole hag aterset. Evit derc’hel e yec’hed spered daoust ma ne wele den ebet ha n’en doa mann ebet da ober e laeras ul levr, abadennoù echedoù ennañ, hag e c’hoarias anezho en disgwel.\nKavout a ra an Dr B. dre zegouezh ur strolladig a dud, an daneveller en o zouesk, o c’hoari asembles a-enep da Czentovic. Sikouriñ a ra anezho, hag a-drugarez dezhañ ne gollont ket an abadenn. Souezhet o kavout anezhañ ken barrek war ar c’hoari e kinnigont dezhañ c’hoari e-unan a-enep d’ar c’hampion, ha dont a ra a-benn da c’hounit un abadenn. Koulskoude, dre ma c’hoari Czentovic goustad-kenañ a-ratozh-kaer, e adkrog an Dr B. da c’hoari meur a abadenn a-enep dezhañ en e benn buan-tre, evel pa oa tost d’ar follentez, ha rankout a ra paoueziñ da c’hoari.\nE mediaoù allAozañ\nE 1960 eo bet sevenet ar film Schachnovelle gant Gerd Oswald diwar an danevell.\nAr c’hoari-echedoù war lec’hienn Kuzul ar Brezhoneg\nAdtapet diwar « https://br.wikipedia.org/w/index.php?title=Ar_c’hoari-echedoù&oldid=1841218 »\nKemm diwezhañ d'an 11 Gou 2019 da 14:42\nKemmoù diwezhañ degaset d'ar bajenn-mañ d'an 11 Gou 2019, da 14:42.


Poltred ar c'hardinal Michele Mazzarino\nAlessandro Mazzarino, anavezetoc'h evel Michele Mazzarino (Pescina, 1añ a viz Gwengolo 1605 – Roma, 31 a viz Eost 1648), a oa ur beleg dominikan, arc'heskob Ais de Provença.\nBreur e oa da Giulio Mazzarini (1602-1661), kardinal, diplomat ha ministr.\nIliz Santa Maria sopra Minerva, e Roma.\nGanet e oa e Pescina, e Rouantelezh Naplez, met savet e voe e Roma. Alessandro e oa e anv-badez. Mab e oa da Pietro Mazzarini, ha d'e bried Ortensia Buffalini. E vamm a oa eus un tiegezh a renk uhel, a orin eus Città di Castello, en Umbria, ha filhorez e oa da Filippo Iañ Colonna, Konestabl Naplez. C'hwec'h bugel a oa en tiegezh, Giulio Mazzarino e oa ar c'hentañ, ha Michele an eil.\nE 1620 ez eas da skol Urzh an Dominikaned e kouent penniliz Santa Maria sopra Minerva e Roma hag eno e kemeras an anv Michele . E 1624 ez eas da echuiñ e studioù da Viterbo ha Bologna. Beleget e voe e 1628, ha kelenn a reas an doueoniezh hag ar brederouriezh e meur a skol dalc'het gant an Dominikaned, ha meur a garg a bouez a voe roet dezhañ.\nAnvet e voe da vestr ar palez sakr gant ar pab Urban VIII, ha gant Inosant X da arc'heskob Aix-en-Provence e 1645 (hag e chomas betek e varv), da gardinal, da vesroue Katalonia ha da gannad e Roma.\nE Genver 1648 e voe anvet da vesroue Katalonia ha mont a reas da Varcelona. Eno e kouezhas klañv ha rankout a reas kuitaat e bost. Distreiñ a reas da Roma, ma varvas d'an 31 a viz Eost 1648.\nAdtapet diwar « https://br.wikipedia.org/w/index.php?title=Michele_Mazzarino&oldid=1981581 »


Journal de Renaud Camus, dimanche 26 novembre 2017\ncréée le mercredi 29 novembre 2017, 11 h 05\nmodifiée le samedi 3 février 2018, 15 h 18Plieux, dimanche 26 novembre 2017,une heure du matin (le 27). Nous avons accompli l’escalade de la plus haute tour de la cathédrale de Bourges, cette après-midi : ~~~~~~ ~~~~~ ~~~~~~~-~~~~~~-~~~~ ~~~~~~~~, ~~~~ ~~~~ ~~~ ~~~~~~. ~~~ ~~~ ~~~~~~~~~ ~~~~ ~~~ ~~’~~~~~~ fait, d’autant qu’on ~~~~~ ~~ ~~~~ ~~~~~ ~~ ~~~~~ ~~’~~~~~~~~~ ~~~~~~ ~~~ ~~~~~~~~~~ : ~~~~~ ~~’~~~~ ~~~~~~~ pis.\nVue ~~~~~~~~, ~~~~~ ~~~~~~~ ~~~~ ~~~~~~~~~~~ : ~~~~~ ~~~~ ~~~~~~~~~~~~~ ~~~~. ~~~~~ ~~~ ~~~~ ~~~~ antérieur au début, ~~~~~~ ~~~ ~~~~~~~, ~~~ XXe ~~~~~~~ ~~~~ ~~~~~~~~~ ~~~~~ ~~~ ~~~~~~ ~~’~~~ ~~~~~~~~~~ ~~ ~~~~ ~~~~~ ~~~, ~~~~~ ~~’~~~~~~~~~, ~~’~~ ~~~~ ~~~~ ~~~~~ ~~~~~~. ~~~~~~~~ ~~~~~~~~~ ~~~ chaos, pour ne ~~~~ ~~~~~ ~~~ ~~~~~~~~~ : ~~~~~ ~~~ ~~~~~~ ~~~~~~~~~~~~~ ~~’~~~~ ~~~~~~~~ ~~~ ~~~~~~~~~~~, ~~~~~~ ~~~~~, ~~~~ ~~~~~~~~~~~~ ~~~~~~~~~ (~~~~~~~~~~~ ~~~~~~~~~, ~~~ ~~~~~~~~~~~~ ~~~~ ~~~~~~~~~ ~~~~~ ~~~~~~ ~~~~ ~~~~~~~~ qu’au centre), tout ~~ ~~~~~~~ ~~~ ~~~~~~ ~~~~~~~~~~~ ~~~~~~~~~~~, ~~~~ ~~~~~~~~~~ ~~~ ~~’~~ ~~ ~~~~~~~ ~~~~~~~~~~~~~ ~~~~~ ~~~~~~ ~~~~~~~~~~, ~~~ ~~~~~~ ~~~~ ~~~~~~~~ ~~~~~~~~~, ~~~~~~~~~, ~~~~~~~~~, ~~~~~~~~~~, ~~~~~~~~~ ; ~~~ surtout tout est ~~~~~, ~~~~~, ~~~~~, ~~~~~~~~, ~~~~~, cruel, ~~~~~, ~~~~~~~~~~~ ~~~ ~~~~-~~~~~ ~~~ ~~~ ~~~~~ : ~~’~~~~ ~~~~~~ ~~~~~~~-~~~ ~~~~ ~~ ~~~~~~~~ ~~~~ ~~~~~~~~~ ~~’~~~~~~~~’~~~~, ~~~ ~~~~~~~ suicidaire.\nQue ~~~ ~~~~~~ ancienne soit peu ~~~~~~~, ~~~ ~~~~~ ~~~ ~~~~~ ~~~ ~~~~ ~~~~~, ~~~~~~~~~~~ : ~~’~~~~ ~~~~~ ~~~~~~~~~ ~~~ ~~~~~ ~~~’~~~ ~~~~, ~~~, ~~~~~ ~~~~ ~~~~~ ~~~~~~~~~~~~~, ~~~ ~~~~~~, ~~~~ ~~~~-~~~-~~~~~~~~~ ~~~~ ~~~~, comme partout — ~~~ ~~~~ ~~~~~~ ~~~’~~~~~~~~~, ~~~~~-~~~~~… — ~~~~~~~~ ~~~~~~~~~~~~~~~~~ ~~~~~~~~ ~~~~ ~~~~ ~~~~~~~~~~. ~~~ ~~~’~~~ ~~ ~~ ~~~ ~~~~~ ~~~~~, ~~~~~~~~~~, ~~~~~~ ~~~~~ ~~~~~~~~~ ~~~ ~~~~~~~, ~~~~~ ~~~ c’est particulièrement frappant, ~~’~~~~ ~~’~~~~~~~ ~~~ ~~~~~~~~~, ~~~~~~~~~ ~~~~~~~, ~~~ ~~~~~~~ ~~~~~~ ~~ ~~~~~ ~~~~ ~~~ ~~~ ~~~~~~~~~~~, ~~~~ ~~~~~~~~~ ~~~ ~~~~~~ ~~~~ ~~~~ ~~~~~~~~~~ ~~~~~. ~~~~~~~~~~ ~~~ ~~~~ ~~~~~~ le plus les ~~~~~ ~~~ ~~~~ ~~~~~~~, ~~ ~~’~~~~~~~~~, ~~~ ~~~~ ~~~~~~~~~~ ~~~~~~~~~, ~~’~~~~ ~~~ ~~~~~~~~. ~~~~ ~~~ ~~~~~~~~~~-~~~ ~~~~ ~~~~~ ~~~~~ ~~~~~ ~~~~~ ~~~ ~~~~~~ ~~~~ ~~~~~, ~~~ de temps en temps, ~~~~ ~~~~~~ ~~~ ~~~~~~ ? ~~~~~ ~~~~~~ ~~~~~~~ ~~~~~~’~~~~ ~~~~~~~ ~~~ ~~~ ~~~~~~~~~~~, ~~~~~ ~~~ ~~~~~~~~ ~~~~~, ~~~~~~. ~~~ ~~~~~ ~~~~~~~~ ~~~~ ~~~~~~~~~~ ~~~~ ~~~~~ ~~~~~ ~~~~~~~ ~~~~~~~~~~~, l’aristocratique place George-Sand, ~~~~ ~~~~~~~ ~~~~~~~~~~. ~~~~~~~~ ~~’~~~ ~~~~~~~~~~~~ ? ~~~~~~~~ ~~~~~~~~ ~~~ ~~~~, ~~~~~ ~~~~ ~~~~~~ ~~~ ~~~~~~~~~~~~~~ ~~~~~~~~~~~~ ? ~~~~~ ~~’~~~~~~~~ ~~~’~~~ ~~~~ ~~~~~ ~~~~~~ ~~~~~~~~ ~~~ ~~~~ ~~~~ ~~~~~~ de vestiges, sinon ~~~ trésors…\nParis, ~~~ ~~~~~~~, ~~’~~~~~~ ~~~~~~ ~~~~~ ~~~~~ ~~~~~~~~~ ~~~~~~~~~~~. ~~~ ~~~ ~~~~~~ ~~~~ ~~~~ ~~~ ~~~~~~ ~~~ ~~~ ~~~~~~~ ~~~~~~ ~~~~~~~ ~~~~~ ~~~~~ ~~~~ ~~~~~~~~~~~~~ ~~~’~~~~~~~~’~~~~, de façon plus ~~~~~~~~~~~~~, ~~~ ~~~ ~~’~~~~ ~~~~~ ~~~~~~~~, ~~ ~~~ ~~~~~~~~~ ~~~ ~~ ~~~ ~~~~~~~~~. ~~~~~~~ ~~~~ ~~~~~~~ ~~~ ~~’~~ ~~~~~ ~~~~~~~~ ~~~~ ~~~~~~~~ — ~~~~ ~~~~ grands travaux, mais petits travaux ~~~ ~~~~~ ~~~ ~~~~~, ~~~~~~~~~~~~~. ~~~ ~~’~~~~ ~~~~ ~~’~~~~~~ ~~~~ ~~’~~~~~~ ~~~ ~~~~~~~~ ~~~~~~~ ~~ ~~~~~~~, ~~~~~ ~~~~~ ~~~ ~~~~~~~ ~~ ~~~~~~. ~~~~~ ~~~~~ ~~~ ~~~~~~ ~~~ provisoire prend ses ~~~~~~, ~~’~~~~~~, ~~’~~~~~~~~~. ~~~ ~~~~ ~~~~~~~~~~ ~~~ ~~~ ~~~~~~~~~, ~~~~ ~~~ ~~~~~ ~~~~~ ~~~ ~~~~~~~~~~~ ~~~ ~~~~~ ~~ ~~~ ~~~~~~~, ~~~ ~~~~~~~ ~~ ~~~ ~~~~~~~~ ~~~~~~~~~~~ ~~~~ individus ou des ~~~~~~~~, ~~~~~~~~ ~~’~~~~~~~~~ ~~~ ~~~~~~ ~~~~~~~~~~~~~ ~~~~~~~~~~~~~~~~~ ~~~~~~~, ~~~~~~~~~~~~, ~~~~~~~~, ~~~~~~~~~~~~ ~~ ~~~~~~ ~~~~~~~~~~~ ~~~ ~~~~~~ ~~~ ~~~ ~~~~~~~~~~~. ~~ ~~~~ ~~~~~~ ~~~~ ~~~~~~~ ~~~ ~~~ ~~~~~ Eiffel sont tout ~~~~~~~~~~~~~ ~~~~~~~~~~~. ~~~ ~~~~~~~~~ ~~~ ~~~~~~~~ ~~~~~~~~~~~, ~~~ ~~~~ ~~~~~~~~~~ ~~~ ~~~~~~~~~~~~ ~~~~~~ ~~~~, ~~’~~~~~~~~~, ~~~ ~~~~~~~ ~~~~~~~~~~~ ~~~~ ~~~~~~~~~ ~~ ~~~ ~~~~~~~~~, ~~~~ ~~~~~~~~~~~~ ~~~ ~~~~~ genre et des ~~~~~~~~~~~~.\nvoir l’entrée du dimanche 26 novembre 2017 et ses 12 images dans Le Jour ni l’Heure


Er C'hoarierien c'hartoù — ez eus ur paotr tapet gant c'hoarierien c'hartoù — marteze kentañ pennoberenn Caravaggio. Evel Al Lenner-Planedennoù e reas berzh bras, hag 50 eiladenn anezhi a chom. A zo abouesoc'h: sachañ a reas evezh ar c'hardinal Francesco Maria Del Monte, unan eus gwellañ anaoudeien el livouriezh e Roma. Evit Del Monte hag e vignoned arzgarourien binvidik, e reas Caravaggio un toullad livadurioù evel ar Ar Sonerien, Al Ludour, Bacchus, Paotr dantet gant ur glazard , ur skouer vat eus e zoare gwirheñvel, — gant Minniti ha paotred yaouank all Kalz a dabut zo bet diwar-benn an alan a heñvelgarouriezh a glever el livadurioù-se.\nKenderc'hel a reas Caravaggio da zastum goproù uhel evit labourioù relijiel ma weled emgannoù, dibennañ tud, jahinañ, lazhañ. Peurvuiañ, gant pep taolenn nevez e kreske e vrud, met un toulladig a voe nac'het gant tud zo goude ma oant bet graet war o goulenn, hag a-wechoù e rankent bezañ adlivet, pe neuze e veze ret klask prenerien arall dezho. An dalc'h bras a oa hennezh: ma veze meulet nerzh dramatek e daolennoù gant lod e kave da lod all e oant awenet izel, gant danvez gros ar vuhez En e livadur kentañ eus Sant Vazhev hag an ael e weler ar sant evel ur c'houer moal e benn ha lous e zivhar, gant un ael-krennard gwisket skañv un tamm dibalamour; nac'het e voe an daolenn, ha ret hec'h adober, anvet neuze The Inspiration of Saint Matthew. Memes tra a c'hoarvezas gant The Conversion of Saint Paul, tra ma voe degemeret un eil doare eus ar memes danvez, anvet Conversion on the Way to Damascus, ma weler marc'h ar sant it featured the saint’s horse’s haunches far more prominently than the saint himself, prompting this exchange between the artist and an exasperated official of Santa Maria del Popolo: “Petra zo kaoz hoc'h eus lakaet ur marc'h er c'hreiz, ha sant Paol war an douar?” “Abalamour!” “Daoust ha Doue eo ar marc'h?” “N'eo ket, met e gouloù Doue emañ!”.\nMab Costanza, Fabrizio Sforza Colonna, a oa Marc'heg Malta ha jeneral galeoù an Urzh, a seblant bezañ aozet e zonedigezh en enez e 1607 hag e dec'hadenn anezhi er bloaz goude. E palez Costanza e Naplez e voe o chom pa zistroas di e 1609. Kaoz eu an darempredoù-se a gaver en holl vuhezskridoù - da skouer hini Catherine Puglisi, "Caravaggio", p. 258. Ha hini Helen Langdon, "Caravaggio: A Life", ch.12 ha 15, ha Peter Robb, "M", pp. 398ff ha 459ff, a ro resisadurioù .</ref>\nAdtapet diwar « https://br.wikipedia.org/w/index.php?title=Caravaggio&oldid=1976390 »


(Adkaset eus Divvronn)\nGwelit ivez ar pennad : Bronn (disheñvelout).\nDivronn ur vaouez dougerez\nBlev o devez ar baotred aliesoc'h evit ar merc'hed en-dro d'o divvronn\nAr bronnoù, pe an divronn, eo an anv a reer eus ul lodenn eus bruched an dud, paotred ha merc'hed, etre traoñ ar gouzoug hag ar c'hof. Tostaet e vez ar gerioù bronn ha brennig (eus bren(n), evel e-barzh Menez Bre, Brelevenez), evel ma tostaer bron ha bryn e kembraeg).\nUr vronn zo un organ eus parezed ar bronneged (ar vaouez en o zouez), ennañ gwagrenn al laezh, hag a daol laezh a dalvez da vagañ ar re vihan adalek o ganedigezh. Kemmus eo o niver hervez ar spesadoù.\nAn dud a reizh gourel o deus ivez pep a zivronn zo damheñvel o framm ouzh hini divronnoù ar maouezed, daoust ma ne vezont ket ken bras, abalamour ma tiorront er grouell diwar ar memes gwiadoù. Gant ar baotred ne vez ket ken fonnus an divvronn peurvuiañ ha n'eus nemet ar merc'hed a ro laezh ganto.\nAreola an divronn zo liammet ouzh an empenn dre nervennoù, ouzh ar reizhiad goprañ peurgetket. Atizañ anezhe a ro ur gopr en empenn a vroud ar vaouez da vezañ atizet en-dro. A-drugarez d'ar reizhiad goprañ-se eo e ro parezed ar bronneged, hag ar maouezed, , bronn d'o re vihan, hag a-drugarez d'ar goproù-se eo ivez e vez atizet an divronn e-doug an emzalc'h erotek, .\n1 Studi ar vronn\n3 Kleñvedoù an divvronn\nStudi ar vronnAozañ\nBrastres korfadurel eus ur vronn\n1. Kest ar brusk 2. Kigennoù ar bruched 3. Gwagrennoù 4. Penn ar vronn 5. Areola 6. Kanolioù galaktofor 7. Gwiadoù pouer 8. Kroc'hen\nMagañ he bugel a ra ar vamm o reiñ he laezh dezhañ. Kemer a ra ar bugel beg ar vronn en e c'henoù ha denañ.\nGwelout ar pennadoù reiñ bronn ha laezh .\nKleñvedoù an divvronnAozañ\nHiziv an deiz e vez gwisket divronn ar merc'hed gant brennidennoù peurvuiañ.\nTud zo a blij dezho toullañ beg ur vronn pe ziv.\nbronnoù-koukoug, anv bleunioù ar gwezvoud.\nSkeudennoù eus bronnoù merc'hed\nBezañ brazez ha diwall ar brennid\nMareadoù kresk an divvronn\n↑ FERRIS C. F., KULKARNI P., SULLIVAN J. M., Jr., HARDER J. A., MESSENGER T. L., FEBO M. "Pup suckling is more rewarding than cocaine: evidence from functional magnetic resonance imaging and three-dimensional computational analysis", The Journal of Neuroscience, 25(1):149-156, 2005\n↑ MARSHALL Leslie B. Infant care and feeding in the South Pacific, Gordon and Breach, NY, 1985\n↑ HERDT Gilbert, STOLLER Robert J., Intimate communications: erotics and the study of culture, Columbia University Press, NY, 1990\n↑ (fr) WUNSCH Serge, Tezenn doktorelezh diwar-benn an emzalc'h revel PDF EPHE-Sorbonne, Paris, 2007.\nPoltred ur vaouez, gant Jacopo Tintoretto\nTaolenn gant François Clouet, en devoa kemeret Diane de Poitiers da batrom a-hervez (war-dro 1571).\nAnna du Pire, poltredet gant Bartholomeus van der Helst\nBarbara Strozzi, poltredet gant Bernardo Strozzi (1581–1644)\nLucrezia Borgia, poltredet gant Bartolomeo Veneto\nCharlotta Eckerman, gant Adolf Ulrik Wertmüller, e 1784.\nStéphanie Félicité du Crest de Saint-Aubin (1746-1830)\nMeleganez dispak he bronnoù, livet gant Édouard Manet.\nAdtapet diwar « https://br.wikipedia.org/w/index.php?title=Bronn&oldid=1876693 »\nDernière modification le 24 Mae 2020, à 17:32\nKemmoù diwezhañ degaset d'ar bajenn-mañ d'an 24 Mae 2020, da 17:32.


Keginerezh - Wikipedia\nAr c'heginerezh eo hollad an teknikoù a dalvez da aozañ ar magadurioù evit boueta an dud. Liesseurt eo ar c'heginerezh er bed, p'he deus pep poblad he doare da aozañ predoù, hervez an danvezioù naturel lec'hel, he sevenadur hag he c'hredennoù, gwelladurioù an teknikoù, ha disoc'h an eskemmoù etrezi hag ar sevenadurioù all.\nTaolennad 17 al levr Tacuinum Sanitatis, war-dro 1450\nAr c'heginañ ne sell ket ouzh an debriñ nemetken, pa'z eo deuet eo da vezañ un dafarad teknikoù arbennik pe arbennikoc'h, ur fed sevenadurel, un elfenn eus ar glad hag eus an identelezh vroadel pe diegezhel, un elfenn eus reizhiadoù talvoud, hag ivez danvez studi evit ar skiantoù sokial hag ar sokiologiezh, ur dra a bouez evit ar politikerezh hag ar yec'hed foran.\n1 Studi ar skouerioù keginañ\n1.1 Ar c'heginerezh a-hed an istor\n1.2 Ar c'heginerezh henvoazel\n1.3 Ar c'heginerezh nevez\n1.4 Ar c'heginerezh molekulel\n2.1 An darbarañ\n2.2 Dibab ha prenañ magadurioù\n2.3 An doareoù poazhañ\n3 Rummata ar boued\n3.1 Prientiñ ar meuzioù\n3.2 Ar Gegin dibenn\n6 Ur fed sevenadurel\n8 Ar c'heginerezh hag an arzoù\n8.1 Keginerezh ha lennegezh\n8.2 Kegin ha sinema\n9 Ar pretioù\n9.1 Ar pretioù izel o frizioù (evit debriñ merenn da greisteiz peurliesañ)\n9.2 Ar pretioù gant meuzioù dibar\n9.3 Ar pretioù sortial\n10 Koskor ar gegin\nStudi ar skouerioù keginañAozañ\nAn holl bobloù, broadoù pe sevenadurioù o deus kaset war-raok hengounioù, etregweredoù, doareoù da geginañ disheñvel, diwar an danvezioù naturel lec'hel hag ivez hervez personelezh pep kevredigezh, hevez an emdroadur sokial. Cheñchet bro o doa ar pobloù a-hed an istor ha dre-se e voe degaset kemmoù ganto en o doareoù da aozañ boued, lakaet o doa ar c'heginañ da emdreiñ. Da skouer, pinvidikaet e voe ar c'heginerezh europat gant ar bouedoù hag a voe degaset gant ar groazidi pa zistrojont eus ar Reter-Nesañ, ha cheñchamañtoù bras a oa bet ivez pa voe degaset produioù - tomatez, kig-yar Spagn, avaloù-douar, hag all - eus Amerika adalek ar XVvet kantved. Abaoe ar mareoù-se e vez fardet meuzioù hengounel diwar ar produioù-se en Europa. Gant ar pobloù europat o doa trevadennet hogos ar bed a-bezh e dibenn an XIXvet kantved e oa deuet damheñvel ar boued ouzh hini Europa, war a seblant, er broioù bet aloubet gant Europiz. E dibenn an XXvet kantved e oa bet kemmesket an doareoù keginañ diwar ar boued a veze degaset eus ar bed a-bezh (world food), tra ma oa bet ezporzhiet meuzioù ha doareoù keginañ en Europa eus broioù all : giz Maroko, an Antilhez, Mec'hiko, Sina, India, Japan, hag all.\nKarib, kig-bevin, kig-yar, fav ha bananez\nen asied ar pred\nTogo, pemp ablo diwar vaiz en asied ar pred\nTailand, pesked ha legumaj e podoù-houarn\nAr c'heginerezh a-hed an istorAozañ\nDiwar ar pennadoù-skrid miret pe eilskrivet abaoe an Henamzer, diwar an traezoù adkavet da vare ar furchadegoù henoniel ha, nevesoc'h, gant ar garpologiezh e c'hallomp kaout anaoudegezh e keginerezh ar pobloù a oa o vevañ er ragistor, er c'hentistor, en Henamzer, dreist-holl en Henegipt, en Henc'hres hag en Henroma - ha hini Europiz er Grennamzer.\nAr meuzioù a veze debret er mareoù-se, a zo bet adaozet o rekipeoù, a yae d'ober ul lodenn eus ar pezh a anver "keginerezh istorel" an XXvet kantved.\nAr c'heginerezh henvoazelAozañ\nDa soñj an darn vuiañ eus an dud ez eo ar « c'heginerezh henvoazel » an doare da aozañ meuzioù dre zoujañ da hengoun ur vro.\nKeginañ zo ober gant produioù fresk ha boutin da fardañ meuzioù en ur heuliañ rekipeoù klasel, diaes pe diaescoc'h o doareoù, da skouer : kig leue giz Marengo, podad giz Arwen, riz pilav hag all.\nPleustret e vez an doare keginañ-se gant an tiadoù, gant ar pretioù "henvoazel", hag ivez gant lod chadennoù pretioù.\nAr meneg "keginerezh henvoazel", hervez michereien ar pretierezh, a dalvez da ober anv eus an holl oberiadurioù, eus an degemer an danvezioù krai betek ar servijañ ouzh taol, a vez graet en un unvez amzer, lec'h hag ober ; talvezout a ra kement ha « keginet war al lec'h ».\nAr c'heginerezh nevezAozañ\nAn anvadur "Keginerezh nevez" a veze implijet dija en XVIIIvet kantved p'o deveze c'hoant an dud da zisteuler an henvoazioù kozh ; e 1973 e voe adimplijet ar meneg evit ar wech kentañ er pennad a oa bet embannet e Vive la nouvelle cuisine française e sturlevr nevez Henri Gault ha Christian Millau.\nAr geginerien a bled gant ar C'heginerezh nevez a gav gwelloc'h poazhañ ar boued e berr amzer hag aozañ soubilhoù skañv. Disteuler a reont ar spisoù hag an hiliennoù a c'hall, hervezo, noazout ouzh blaz ar produioù ; kavout a reont abeg ivez er produioù a vez implijet an eil re gant re all (kig ha gwin ruz, pesked ha gwin gwenn, hag all). Re voutin int deuet da vezañ, gouez dezho. Evit ar produioù nevez, ar modoù poazhañ, an doareoù kinnig, o deus c'hoant e vefe keginet gant muioc'h a ijin.\nLod tud a gav abeg en doare keginañ-se peogwir e kav dezho e vez servijet lodennoù re vihan ; levezon en deus ar c'heginerezh nevez war an hevlezouriezh er bed.\nAr c'heginerezh molekulelAozañ\nGant ar c'heginerezh molekulel e vez studiet an danvezennoù diazez a zo en aozennoù, evit gwellaat an dazgweredoù kimiek dre ar meskañ, ar poazhañ, an troc'hañ, ar meizhiañ, hag all.\nAr mennad eo implijout perzhioù kimiek ar gegin evit he mestroniañ gwelloc'h, da skouer : aozañ sorbedoù war ar prim dre soubañ chugoù frouezh en azot liñvennel.\nUr wech skrivet ar wehuzenn hag anavezet diazezoù ar frondoù e challer prientiñ ar rekipe hep bezañ desket ar vicher a geginer, ha hep chemet dibar. Er greanterezh e c'hallfed war baper eztennañ an teksturioù hag ar frondoù kentañ da geveziñ gant ar benngeginerien ha kinnig meuzioù peurvat diwar boued kevanaoz e kemmeskoù a vefe kavet gwelloc'h eget ar magadurioù fresk orin. Renket e vo ar gudenn a denn da virout ar boued kollidik dre eztennañ ar frondoù er magadurioù diazez.\nMeur a zoare zo da brientiñ ar magadurioù, diazezet an darn vrasañ anezho diwar tennañ ul lodenn eus an dour a zo en ur magadur.\nAr c'hoazhañ a dalvez kement ha lakaat ul lodenn eus dourenn ur magadur da aezhennañ war dan bihan evit e lakaat da devaat pe da greñvaat ar frond anezhañ, da skouer : flastrenn domatez, legumaj.\nAr sec'hañ, da skouer : ar pesked, ar morzhed-hoc'h ha lod keuzioù eus Italia evel ar scamorza.\nAn dizourekaat, da skouer : an avaloù-douar mat da brientiñ flastenn ganto.\nAn disec'hañ, da skouer : kafe).\nAr prantad prientiñ-mañ, « an darbarañ evit stokañ ha mirout ».\nDibab ha prenañ magadurioùAozañ\nKeginañ a ra ar c'heginer e meur a zoare diouzh an aozeennoù a c'hall kavout, hag ivez diouzh ar boazioù sevenadurel pe relijiel e-keñver lod magadurioù zo (da skouer: chom hep debriñ kig-moc'h, pe ober gant teknikoù evit prientiñ ar magadurioù e doare ma vefent kacher).\nUr pourvez a rank bezañ aes da zastum pe da genderc'hiñ er-walc'h evit talvezout da voued d'an dud. E galite a rank ivez bezañ diouzh ezhommoù an dud, ha marc'had-mat.\nNe zebr ket mab-den evit bevañ hepken, evit ar blijadur e ra ivez. Dre-se e rank ur magadur kaout perzhioù all a denn d'ar blaz, ha merzet e vez ar bouedoù en un doare disheñvel pa vezont tañvaet gant tud deuet eus gevredigezhioù disheñvel. Un ober sokial eo en em vagañ ivez : lod tud a glask chom hep debriñ lod magadurioù rak ur skeudenn zidalvoudekaus a gasont, evel an irvin-saoz pe an eoul kolza goude ar Brezel-bed kentañ, met klask a reont, en enep, debriñ boued rouesoc'h ha keroc'h evel an avu druz pe ar c'haviar, ha boued dañjerus zoken (ar fugu, ur pesk pistrius prizet e Japan). Ijin o deus evit prientiñ meuzioù diwar rekipeoù diaes, saourus ha brav da welet.\nHervez o mennozhioù relijiel, ha politikel zoken, e kegin an dud ivez. Lod magadurioù ne vezont ket debret gant an dud dre ma'z int berzet evit abegoù sevenadurel pe relijiel, da skouer, ne vez ket debret kig-bevin gant Indiz, na kig-moc'h gant ar vuzulmaned ; a-wechoù e vez berzet d'an dud prientiñ meuzioù en doare-mañ-doare hervez o relijion : difennet eo d'ar Yuzevien, hervez o relijion, fardañ meuzioù dre veskañ kig ha boued-laezh.\nLod tud, evel ar vejetarianed hag ar vejetalianed, a nac'h debriñ boued hag a zeu diwar ul loen bennak ; un dibab divezel eo. Goulenn a reont ivez ma vefe difeuls an dud ouzh al loened, ha ma vefe taolet muioc'h a evezh ouzh an endro hag ouzh ar bevgelc'h rak keroc'h e koust kenderc'hiñ ur kg protein-loen eget 1 kg protein-plant. Alies e sav an ekologourien a-du gant ar mennozhioù-se.\nAr magadurioù hag an doareoù prientiñ dibabet zo ivez diouzh ar pennaennoù a fell d'ar vevezerien heuliañ : er broioù greantelaet e vez goulennet magadurioù gwarantet gant surentez ar boued (setu perak e vez diorroet al labelioù), ar magadurioù kenderc'het hervez pennaennoù al labour-douar biologel, pe ar boued arc'hwelel, zo bet goulennet muioc'h-mui er bloavezhioù diwezhañ-mañ (s.o. difenn ar vevezerien ivez).\nDibabet e vez magadurioù diouzh dezverkoù niverus-kenañ da gentañ neuze. E-pad pell amzer ne veze debret nemet ar boued a veze aes da gaout en egor : debret e veze kig mammout en un ekorannvro e norzh Europa hag ed er Greskenn strujus, pe en amzer : ne c'halle ket an dud kaout pourvezioù penn-da-benn d'ar bloaz ; e-pad an hañv, da vare an eostoù, e veze graet gouelioù an eostoù, en diskar-amzer e vez graet gouelioù ar mendemiñ, er goañv e teue an dienez a voued peurliesañ ha neuze en em vage an dud diwar ar boued a c'hallent kavout.\nAr boazioù hag an teknikoù keginañ zo bet ijinet evit fardañ boued a zeue eus ar c'hutuilh, ar pesketa, eus ar pourvezioù a zeue eus al labour-douar pe eus ar sevel loened met tennañ a raent ivez d'an heloskoù a c'halled kaout (koad, glaou).\nHiziv, evit an darn vuiañ eus an denelezh, e vez aozet boued diwar magadurioù a zeu eus al liorzherezh pe eus ar gounezadurioù bouedel. Eur ar vro ma vezont dastumet pe gounezet e teu ar pourvezioù-se peurliesañ. Hervez bevliesseurted ar rannvroioù e vez magarurioù liesseurt pe lieseurtoc'h.\nRann ar c'hig en ur gourmarc'had e Deerlijk, Belgia\nEr broioù greantelaet e vez prenet an darn vrasañ eus ar magadurioù a vez implijet d'ober kegin er stalioù nes pe er gourmarc'hadoù. Magadurioù a zeu war-eeun eus ar c'henderc'hiñ int a-wechoù, pe reoù hag a vez treuzfurmet evit darn dija, prest da vezañ debret zoken ; n'eus ket ezhomm da geginañ meuzioù aozet peurliesañ, trawalc'h eo o astommañ. An darn vrasañ eus hor magadurioù a vez gwalc'het ha tretet evit mirout anezho eus ar gwellañ. Gant an darn vihanañ eus an dud e vez kenderc'het o magadurioù ganto o-unan, dre liorzhañ pe dre o frenañ war-eeun digant ar genderc'herien, en atantoù pe er stalioù war vord an hentoù. Ar magadurioù-se a vez debret diouzhtu, pe miret e vezont e podoù, pe skornet e vezont.\nGant an eskemmoù lies a vez graet er bed e kaver magadurioù liesseurt-kenañ, a-hed ar bloaz, gant an dud a zo o chom en takadoù diorret an armerzh enno. Gwechall ne c'halle ket an dud debriñ frouezh da lod mareoù, met bremañ e c'haller kavout frouezh er stalioù a-hed ar bloaz dre ma vezont gounezet e tiez-gwer tommet, e broioù all suoc'h, pe degaset e vezont gant kirri-nij eus an hantervoul all. Dre ma c'haller kavout lod pourvezioù a-hed ar bloaz ez eus bet degaset cheñchamantoù er boazioù debriñ hag el lidoù niverus ivez ; da skouer, boas e veze an dud e Frañs pe e Belgia da brofañ un orañjezenn da Nedeleg. Marc'had-mat eo an orañjez hiziv, ha gallout a reer o c'havout a-hed ar bloaz hiziv an deiz. Mar laouena lod tud abalamour ma'z eus muioc'h a vagadurioù, ha muioc'h a zoareoù da fardañ boued eta, lod all o deus keuz peogwir ne vez mui dalc'het kont eus koulzoù ar bloaz evit fardañ boued, pe goulenn a reont seurtadoù boued kenderc'het er vro, ha marc'hadmatoc'h war dachenn an endro.\nEr broioù greantelaet e verzer e vez dilezet lod magadurioù tamm-ha-tamm rak n'emaint mui diouzh ar c'hiz hag « ankounac'haet » int gant an ijinerezh gounezvouedel lec'hel. Mennad luskadoù evel Slow Food eo diwall ar c'heginerezh ekorannvroel, hag ivez ar plant, an hadoù, al loened doñv hag an teknikoù labour-douar a dalvez d'o c'henderc'hiñ.\nAn doareoù poazhañAozañ\nPoazhet e vez ar magadurioù pa geniner, peurliesañ. An doareoù poazhañ pennañ zo :\ndindan c'houllo : poazhañ boued dindan c'houllo en dour o virviñd\ner vurezh : poazhañ boued en ur forn dre vurezh.\nmod Bro-Saoz : poazhañ boued en ur c'hemantad bras a zour sall (legumaj)\nar gourvirviñ gant dour bervus da gentañ : lakaat boued (da skouer : pesked) da booazhañ e dour o rollvirviñ\nar gourviviñ gant dour yen da gentañ : lakaat boued (da skouer : vioù, avaloù-douar, h.a.)en un dourenn yen da lakaat da virviñ da c'houde\nar mougadellañ (poazhañ en un endalc'had kloz, en ur implijout dour ar magadurioù a ya da aezhenn\nar c'hudaouiñ (poazhañ boued goustadik war dan bihan betek ma vo war-nes birviñ\nar frinkañ (poazhañ gant druzoni en ur baelon, en ur frinkell, h.a.)\nar paelonañ (poazhañ boued en un endalc'had kloz er forn gant ur gwarnisadur legumaj zo bet lakaet da rousaat a-raok\nAstommañ a reer ivez, evit echuiñ da boazhañ ur meuz na vije bet peurboazh a-ratozh pe hep ober a-ratozh.\nRummata ar bouedAozañ\nMeur a rummad boued zo :\nProduioù kriz "hengounel" : kargasennoù, pesked diaoz, legumaj diaoz, h.a.\nBoued appertekaet (boestoù-mir).\nBouedskornet ha gour skornet.\nPlant da zebriñ (frouezh, legumaj, geot) kriz ha fresk, a vez aozet evit bezañ prest da implijout.\nPlant pasteurekaet kinniget dindan plastik pe dindan c'houllo ha miret en ul lec'h yen. A-wechoù e vez ouzhpennet ar Meuzioù Keginet en A-raok (MKA) fresk, appertekaet pe gourskornet.\nBoued e poultr, ionekaet pe disec'het.\nPrientiñ ar meuzioùAozañ\nPa vez keginet e vez fardet meuzioù diwar kig, pesked, legumaj, frouezh, edaj, hag all, pe diwar kemmesk ar magadurioù-se.\nAozadoù zo kriz, lod all zo poazh. Lod zo sall, lod all zo dous pe c'hoazh sall-dous. Gallout a reont bezañ fetis, liñvek, eonennek pe ziennek. Lod eus ar meuzioù a vez debret yen, lod all klouar pe domm.\nHervez ar rekipeoù pe ar plegennoù e tebrer anezho diouzhtu pe diwezhatoc'h.\nGallout a reer fardañ ar rekipeoù-se diwar produioù diaoz, pe diwar produioù damaozet pe aozet.\nAr Gegin dibennAozañ\nDisheñvel eo ar gegin dibenn diouzh ar gegin hengounel abalamour d'ar produioù aozet pe zamaozet en ijinerezh gounezvouedel a vez implijet hag a vez degaset dre eread. Ar mestr-keginer zo karget neuze da astommañ ar meuzioù, grilhañ ar c'hig pe ar pesked pe da lakaat ar meuzioù er pladoù. N'eus ket ezhomm da implijout keginerien c'hourferzhek evit ober war-dro al labour-se.\nAr gegin zo ul liamm hengounel etre an holl remziadoù.\nUn ezhomm naturel eo oa ar c'heginañ, en deroù. Abaoe ar Ragistor, evit gwir, en em vag an dud, diouzh an eil tu diwar boued diaoz evel ar frouezh hag ar greun, diouzh an tu all diwar boued stambourc'hus pa ne vez ket treuzfurmet a-raok, evel ar c'hig pe an torzhelloù, a ranker keginañ evit ma vefent mat da zebriñ.\nAn dud a zebre ar pezh a gavent en natur tro-dro dezho evel ar frouezh, al legumaj, an edaj, al loened. E pep korn-bro e veze keginet meuzioù hengounel a oa diouzh stad an amzer, diouzh al loened hag ar plant a oa enno.\nAr c'heginañ zo ivez un obererezh sevenadurel liammet ouzh an hengounioù, ouzh chemet an dud er vro, etc. Heuliañ a ra pennaennoù teknikel, armerzhel ha sokiosevenadurel.\nAr c'heginerezh a dalvez war un dro da vastañ da ezhommoù biologel an dud ha da grouiñ liammoù sokial etrezo ha da reiñ plijadur dezho.\nAr c'heginerezh a seller outañ evel un arz.\nKeginet e veze a-raok pep tra e ti an dud gwechall, hag e-pad pell amzer e oa bet un obererezh prevez hepken. Sellout a rae, koulskoude, ouzh ar metoù sokial e meur a zoare.\nDeuet e oa da vezañ un diverr-amzer hag a gas talvoudoù ur gevredigezh, ha diskuilhañ a ra penaos ez a en-dro. Berzh en doa graet tem "ar gegin vat" e Frañs er bloavezhioù 2000, goude ma oa bet enkadennoù boued evel enkadenn ar saout foll. Komzet e veze kalz diwar o fenn er media, a skigne abadennoù skingomz pe skinwel evel ar re a veze kinniget gant Jean-Pierre Coffe. Savet e oa bet levrioù, kentelioù kegin, a yae d'ober ur perzh sokiologel pouezus : distro d'an talvoudoù hengounel, klask adkvaout traoù "diles", ar vuhez familh...\nUr fed sevenadurelAozañ\nAr c'heginerezh a sikour da oberiañ skeudenn ur vro, he sevenadur, da zedennañ an douristed. Un elfenn eus identelezh vroadel ur vro eo dre-se, hag un elfenn eus glad sevenadurel dizanvezel broadel evit lod broioù evel Mec'hiko, Maroko, Frañs hag Italia.\nAr c'heginerezh zo lod e-barzh ar sevenadur, ha dont a ra ivez da vezañ un meker douarbolitikel. Brudañ ur c'heginerezh broadel er bed zo un elfenn, lusker pe meneger hepken, da harpañ ur sevenadur da skediñ a-dreuz hag a-hed ar bed. Evel-se e oa an traoù evit a sell ouzh ar c'heginerezh gall en XVIIIvet hag en XIXvet kantved, ar c'heginerezh amerikan hag italian en eil hanterenn eus an XXvet kantved, ar c'heginerezh sinaat, italian pe japanat e fin an XXvet kantved hag e deroù an XXIvet kantved. Er c'hontrol, biskoazh ne oa deuet a-benn galloudezhioù bras, evel Breizh-Veur en XIXvet kantved, Alamagn ha Rusia en XXvet kantved, da lakaat o c'heginerezh da skediñ.\nDeuet eo ar c'heginerezh da vezañ un dae evit ar yec'hed foran e dibenn an XXvet kantved. Kavet e vez abeg, evit gwir, er fallvrifañ, er boued fonnus, en deuc'hegezh.\nAr c'heginerezh hag an arzoùAozañ\nKeginerezh ha lennegezhAozañ\nSkrivet ez eus bet kalz diwar-benn ar c'heginerezh hag ar boued el lennegezh faltazi. Temoù pennañ romantoù int. Soñjal a reer, evel-just, e Rabelais en deus skrivet daou romant, a-touez levrioù all, "Gargantua" ha "Pantagruel".\nAbaoe an Henamzer e vez taolennet binvioù keginañ gant al livourien, hag ar meuzioù a dalvez alies da zanvez en divuhezennoù.\nFrouezh, legumaj ha pesked a vez gwelet war taolennadurioù stank. Gallout a reer lavaret ivez e plij kalz d'an arzourien livañ ejened pe moc'h diskroc'hennet.\nEn XXvet kantved e oa bet dedennet al livourien skeudennaouerien simpl en-dro gant ar boued hag ar stalioù boued.\nKegin ha sinemaAozañ\nMeur a aozer o deus kinniget ar c'heginerezh hag an hevlouriezh e senarioioù pe ginkladurioù o filmoù.\nNeuze e voe divizet krouiñ Festival Etrebroadel ar Sinena hag an Hevlouriezh e Dijon, savet ez eus bet filmoù evel Le plaisir gastronomique au cinéma gant Vincent Chenille ha Jean-Luc Douin, pe ur c'helc'hiad tematek gant ar chadenn skinwel arte.\nAr c'heginerezh hag ar boued o deus talvezet da zanvez evit sevel filmoù a bep seurt.\nAbaoe an XXvet kantved e tebr an dud muioc'h-mui er-maez eus ar gêr. Predet e vez neuze er c'hantinoù, er stalioù ma vez fardet boued buan pe er pretioù.\nAr pretioù izel o frizioù (evit debriñ merenn da greisteiz peurliesañ)Aozañ\nEr c'hantinoù e vez kinniget predoù, izel o frizioù peurliesañ, e salioù ma vez debret gant tud all : er skol, en embregerezh, en ospital, er bac'h, en ur gouent... Gallout a reer lakaat an dud da zebriñ, da skouer, e pretioù-emservij pe kinnig taoliadoù-meuzioù dezho.\nAr pretioù boued buan zo bet heñvelekaet ouzh ar boued greantelaet. Perzhioù fall zo gant ar boued buan, gwelet McDonald's, Quick. Er pretioù evit ar sammgarrerien hag ar pretioù evit ar vicherourien e vez servijet meuz an deiz.\nAr friterezhioù hengounel.\nAr pretioù gant meuzioù dibarAozañ\nDre ma'z ae muioc'h-mui an dud er-maez eus o zi da ziverrañ o amzer ha ma veze dalc'het kont muioc'h-mui eus identelezh ar broioù ez eus bet digoret pretioù ma vez servijet meuzioù dibar : tiez-krampouezh, pizzerie, pretioù-pesked, pretioù evit ar vejetarianed, ha pretioù a bep seurt orin : Mec'hiko, Indez, Gres, Liban, Sina, Maroko, hag all.\nEr c'hêrioù evel Pariz, Londrez, Brusel, ez eus pretioù a bep seurt orin (broioù, rannvroioù zoken) hag a ginnig meuzioù dibar eus o bro. Plijout a ra d'ar c'humuniezhioù estren en em gavout er pretioù-se, a zo ur skouer evit talvoudekaat o orin. En XXvet kantved e plije ivez d'an dud a orin arvernat en em gavout er preti Les Bougnats. E 1937 e voe digoret "Ti Jos" er straed Delambre, e Paris, a seller outañ un tamm evel ur gwir gannati breizhat.\nAr pretioù sortialAozañ\nAr pretioù-se a vez cheuc'hoc'h hag uheloc'h o frizioù peurliesañ. Darempredet e vezont gant pratikoù o devez amzer hag arc'hant. Enno e vez servijet meuzioù cheuc'h, boued rouez pe ker-ruz, kegin veur, gant ur servij eus an dibab. Rummet e vez ar pretioù-se ha reiñ a reer d'o ferc'henned steredennoù, togoù, etc, hervez ar sturlevrioù.\nKoskor ar geginAozañ\nAn den a ra kegin eo ar c'heginer pe ar geginerez. Ober a reer paotr pe plac'h ar gaoter anezho ivez. Ar ger-mañ a dalvez da aroueziñ an den a fard ar predoù en e di pe an hini a fard predoù en ur preti. Setu, da skouer, aozadur ar gegin :\nar mestr-keginer en deus an uhelañ karg a geginer er gegin ; karget eo da sterniañ ar skipailh, eus ar prenadennoù hag eus an darempredoù gant ar pratikoù ;\ngant an eilmestr-keginer e vez erlerchiet ar mest-keginer pa ne vez ket o labourat er gegin ; tost-kenañ eo d'an implijidi all ;\nar mestr-kevrenn zo e penn ur post hepken, da skouer : ar grilher zo e penn ar gevrenn a ra war-dro an holl veuzioù rostet hag an holl veuzioù pe grilhet ; e pretioù meur e vez ur c'heginer karget eus ar pesked, ar pesker eo ; eilmistri-kevrenn e c'hall bezañ ivez ;\nar c'homis a eil ar mest-kevrenn ;\nan deskard a eil ar c'homis d'ober labourioù n'int ket pouezus-kenañ ;\nar pastezour a fard gwastilli ;\nar baraer a brient ar bara hag ar produioù damheñvel ;\nen darn vrasañ eus ar pretioù e vez servijet an dud gant ur servijer pe meur a hini ; pep hini anezho zo lec'hiet war ur skeul a verk dezhañ e renk hag e c'halloud e-keñver ar re all (mestr-ostaleri, penn-servijer...) ;\ner pretioù meur e vez ur boutailher peurliesañ, a-wechoù ur mestr-soubilher ;\nan arboeller zo karget da verañ ar stokoù ;\npaotr ar skaotañ zo karget da skaotañ al listri.\n♦ Levrioù rekipeoù ha keginoù brudet\nMarcus Gavius Apicius : De re coquinaria, IVe kantved\nLe Mesnagier de Paris, 1392-1394\nGuillaume Tirel, alias Taillevent : Le Viandier, c. 1486\nMarie-Antoine "Antonin" Carême : Le Pâtissier royal parisien (1815), Le Pâtissier pittoresque (1815), Le maître d'hôtel français (1828), Le Cuisinier parisien (1828), L'Art de la cuisine au XIXème siècle (1833), La Cuisine ordinaire (1848)\nJean Anthelme Brillat-Savarin : Physiologie du goût, ou méditations de gastronomie transcendante, 1839\nAlexandre Dumas : Grand dictionnaire de cuisine, 1873\nAuguste Escoffier : Le guide culinaire – Aide mémoire de cuisine pratique, 1902\nGinette Mathiot : Je sais cuisiner, 1932\nDaniel Schweitz : Cuisiner et vivre autour de l'âtre, 2003\nHéloïse Martel : Les meilleures recettes bretonnes en français &en breton !, First, 2012 (ISBN 978-2-7540-3807-2)\n♦ Levrioù kegin e brezhoneg\n♦ Geriadurioù brezhonek-galleg\nSoaz an Tieg & Jakez Konan : Gerioù ar gegin, An Amzer, Kerzu 1981\nChantal ha Yann-Baol an Noalleg : Geriadur ar Geginouriezh, Preder, 2011 (ISBN 978-2-901383-73-4)}\nRelijion : Koraiz, Ramadan, Kachrout, Halal\n↑ Justin Amero : Les Classiques de la table, Firmin Didot, Pariz, 1855 • Titouroù en-linenn\nAdtapet diwar « https://br.wikipedia.org/w/index.php?title=Keginerezh&oldid=1971591 »\nKemm diwezhañ d'an 5 Meu 2022 da 09:21


Plouz - Wikipedia\n(Adkaset eus Kolo)\nPlouz e kornôg Polonia\nTi-plouz en Aaby, Denmark.\nTi-plouz e-kichen Svidník, e Slovakia.\nAr plouz eo an anv roet da gorzennoù ar familh plant anvet Poaceae (bet anvet geoteged), e dibenn an hañv pe e penn-kentañ an diskar-amzer, pa grog da sec'hiñ ha da sklaeraat. Peurliesañ ez eo ivez anv ar c'holo pe hini ar c'horzennoù sklaer, goude an eost. Ar plouz a chom en douar goude troc'het an ed a zo anvet soul, pe saouled ivez.\nPlouz a vez implijet da c'houzer evit al loened. Betek dibenn ar Grennamzer e veze implijet da deiñ tiez. Hiziv an deiz e vez implijet en-dro abalamour d'e berzhioù mat : danvez a c'haller produiñ en-dro eo, ha danvez-difuiñ (trouz ha tommder). Aesoc'h eo ivez sevel toennoù plouz dre ma'z eo bet nevesaet an ostilhoù implijet d'en ober. Stankoc'h eo ar plouz, neuze ne c'hall ket bezañ distrujet gant an tan pe gant krignerien.\nTogoù[kemmañ | kemmañ ar vammenn]\nTogoù a vez graet gant plouz ivez. Gwelout tog plouz.\nPlouz-foenn, anv un hentenn da zeskiñ brezhoneg, embannet gant TES.\nAdtapet diwar « https://br.wikipedia.org/w/index.php?title=Plouz&oldid=1591473 »\nKemmoù diwezhañ degaset d'ar bajenn-mañ d'an 12 Gwe 2014, da 20:19.


Buhez ar Sent/1837/Remon Penafor - Wikimammenn\nBuhez ar Sent/1837/Remon Penafor\n◄ Vinçant, merzer Remon Penafor Timothee ►\nDoue er choasas evit contribui da founta Urz Redamtion ar Gaptivite. Ar vision admirabl o devoe, en ur memes nosvez, Sant Per Nolasq, ar Roue eus a Arragon hac ar Sant-mâ a reas dezo en em unissa o zri evit institui un Urz quer caër ha quen avantaichus evit an Ilis. Sant Per Nolasq a voe ar penn, ar Roue a Arragon a voe ar souten, ha Sant Remon a gunduas, dre e avisou fur ha prudant, un affer quer bras.\nErfin, er bloaz 1275, Sant Remon, oaget a naontec vloaz ha pevar-uguent ha pevar miz, ha carguet a vilidou, a varvas quer santetamant evel m’en devoa bevet.\nAdtapet diwar « https://br.wikisource.org/w/index.php?title=Buhez_ar_Sent/1837/Remon_Penafor&oldid=58538 »\nKemmoù diwezhañ degaset d'ar bajenn-mañ d'an 18 Kzu 2013, da 13:50.


Ag er Sacremand a Gonfirmation - Wikimammenn\nAg er Sacremand a Gonfirmation\nE ti J.M. GALLES, 1790 (pp. 338-342).\n◄ Ag er Sacremand a Vadiènd Ag er Sacremand a Gonfirmation Ag er Sacremand ag en Autær ►\nAg er Sacremand a Gonfirmation.\nER Gonfirmation e zou ur merche sansibl instituét dré hur Salvér Jesus-Chrouist eit hur gobér Crechénion parfæt, dré ma receuamb én-ou er Speret-Santel guet é ol donæzoneu.\nEr Gonfirmation e zou ur merche sansibl, dré ma laq en Éscob é zeourn ar bèn en hani e gonfirm, ha ma ra Sign er Groès ar e dal, én ul larèt er honzeu-men : Signo te signo Crucis, &c. Instituét-è dré Jesus-Chrouist avèl en ol Sacremanteu ag el Lezèn nehué. Hanhuét-è Confirmation, rac ma ra nærh d’er Grechénion de gonservein er vuhé nehué ou dès rèceuét ér Vadiènd. Er Sacremant-ce e zoug ehue caractær én inean, quer clous èl er Vadiènd, guet en differance-men : er Vadiènd hur groa Crechénion, hac er Gonfirmation hur groa Crechénion parfæt ; er Vadiènd hur groa bugalé de Zoué, hac er Gonfirmation hur groa soudardèt de Jesus-Chrouist. Er Gonfirmation e zou enta èl en achemand ag er Vadiènd.\nReceu e rér ér Sacremant-ce er Speret-Santel péhani e zésquên én inean guet é ol donæzoneu, eit rein dehi nærh de feahein en ol tantationeu interior hac exterior. Hanhuein e rér tantation interior er revolt a hur goal inclinationeu, péré e chervige d’en diaul eit hur solitein de droein cain de Zoué. Hanhuein e rér tantation exterior en drougueu, en anjulieu, er goal-exampleu, hac é general ol er péh e eèll en dud gouniét guet en diaul impléein eit laquad er Grechénion de zivarchein ag en hènd mad. Er Speret-Santel e ra demb nærh de resistein doh en tantationeu-ze, en ur grésquein er garanté én hun inean.\nA fæd donæzoneu er Speret-Santel, er Scritur e gontt seih : er Barfætion, er Gonseil, en Antandemant, en Nærh, er Silance, en Devotion, ha Dougeance Doué.\nEr barfætion e zou un donæzon ag er Speret-Santel, péhani e zistag hur halon doh er béd, hac e ra demb clasq ha carein hemb quin en treu a Zoué.\nEn antandemand e zou un donæzon péhani e ra demb comprênein ha sontéal er gurionnéeu ha Misterieu ag er Religion.\nEr gonseill e zou un donæzon péhani e ra demb perpet choæge er péh e zoug muyan de hloër en Eutru-Doué ha d’hur salvedigiieah.\nEn nærh e zou un donæzon péhani e ra demb feahein guet courage en ol trezèlleu ha diæzemanteu e hum bresantt demb én hènd a hur salvedigueah.\nEr Siance e zou un donæzon péhani e ra demb hanàuein en hènd e zeliamb quemér, hac en dangérieu doh péré é teliamb dihoal, eid arrihue én Nean.\nEn devotion e zou un donæzon péhani e ra demb hum zoug guet plijadur d’obér er péh e ouiamb e blige de Zoué.\nDougeance Doué e zou un donæzon péhani e inspir demb ur respèt carantéus eit Doué, hac e ra demb dougein a zisplige dehou.\nN’en dès meid en Éscobèt e eèll confirmein ; hac eit receu er Sacremant-ce, réd-è : 1.° bout badèèt ; 2.° réd-è en doud en oaid a ræzon, eit ma vehèr gùel ér stad de hum breparein. Guharal ne seèllait quet doh en oaid eit confirmein ; ha hoah bermen én Ilis Grêq é confirmer er vugalé quentéh èl ma vènt badèét. Mæs a oudé gùerço en Ilis Latin e zezir m’en devou er-ré e hum bresantt eit bout confirmét, groeit memb ou hettan Communion. 3.° Réd-è boud ér stad a hræce Doué, de larèt-è, en dout conservét er santeleah ag er Vadiènd, pé en dout hé reparét dré ur gùir bénigèn : 4.° réd-è goud er Misterieu principalan ag er Fé, ha boud ar yun, mar dès moyand. Eèllein e rér bout salvét hemb bout confirmét : mæs ur péhet marvel vehai neoah manquein pé dré zisprifance, pé dré lizidantæt, a receu er Sacremant-ce a pe gavér en tu ; rac quemènt-ce e vehai diaboeissein de Zoué ha d’en Ilis, péhani e ordrén d’er Grechénion er receu ur uéh hemb quin én ou buhé, quentéh èl ma cavant en occasion.\nEr-ré ne vènt quet bet confirmèt, e zou obligét de monèt, mar dès tu, de gavouét ou Éscob, a pe uélant é vènt én dangér a goll er Fé, pé é commancér gobér brizél d’er Religion. Rac ér circonstanceu malheurus-ce é hès muyan dobér a nærh eit discoein é vér Crechén.\nÉxplication ag er Ceremonieu ag er Gonfirmation.\nEn Éscob e astènn é zeourn drès er-ré e hum bresantt eit Bout confirmét, eit pedein er Speret-Santel de zisquên én ou inean, ha d’ou disposein de receu é zonæzoneu. Nezè guet é vèd trampét én Oleàu sacrét ean e ra Sign er Groès ar dal en hani e gonfirm, én ul larèt Pedènneu péré e verche vertu er Sacremant-ce. En Oleàu a béhani en hum chervige, e zou composét a yvI-Olivèt ha baum, péré en dès ur senéfication misterius. En yvl, péhani en dès er vertu de zouçad ha de rein nærh, e ra demb d’antand penaus græce er Speret-Santel e ra cavouét douce hac æz er péh e seblantt bout cri ha calét é Lezèn Doué, hac e ra demb nærh d’antreprênein guet courage er péh e zisplige muyan d’en natur corromplét. Er baum, péhani en dès ur vlaz huêq hac e breserv doh er gorruption, e ra demb d’antand penaus græce er Speret-Santel hur preserv doh er péhet, hac e ra demb streàuein partout dré hun exampleu mad en doustér hemb par e gavér é héli Jesus-Chrouist.\nAr dal en hani e gonfirm ra en Éscob Sign er Groès guet é vèd, eit rein d’antand penaus er vertu principal ag er Sacremant-ce e zou de virèt dohemb a hur bout méh ag en Aviél, ha de rein demb courage d’avouéein a voéh ihuél er Fé a Grechéneah, memb hac é teliehèmb coll hur buhé, ha de laquad hun ol gloër é Croès Jesus-Chrouist, péhani-zou bet er bènhuêq a hur Redamption.\nAnfin en Éscob e ra ur jottad d’en hani e gonfirm, én ul larèt : Er peah re-vou gueneoh, eit rein d’antand penaus n’en dès na peah na lehuiné eid-omb ér béd-men, nameid é quemènt ma homb prest d’andur tout a balamor de Jesus-Chrouist.\nEr mod oai guharal rein ur Pærén hac ur Værén d’er-ré e yai de vout confirmét : mæs quemènt-ce n’en dai quet mui requis.\nAdtapet diwar « https://br.wikisource.org/w/index.php?title=Ag_er_Sacremand_a_Gonfirmation&oldid=83222 »\nKemmoù diwezhañ degaset d'ar bajenn-mañ d'an 5 Gen 2016, da 19:25.


Kaozeal:Laozag - Wikipedia\nMa vez distaget [lo:ɒ] ema a-gaost e vez ret skriv "Lao(z)ac'h". Ar "g" n'a ket da goll james, pa'd a "c'h" da goll bar vro-se. C'hoazh ur skritur ha zo bet ijinet en ur leusker tud ar vro a-gostez... Ha mod-sen ema bet gwraet eit an tri c'hard (ma n'eo ket oc'hpenn) a barrezioù Bro Gwened, hemp kaojal a'n hanvoù-lec'h arall.\n→ Gwir a lavarit diwar-benn [lo:ɒ] ; un evezhiadenn zo bet lakaet er pennad — ha gwir a lavarit ivez diwar-benn an anvioù-lec'h a zo bet "brezhonekaet" a-dreuz ! --90.32.38.150 1 Eos 2019 da 10:22 (UTC)\nAdtapet diwar « https://br.wikipedia.org/w/index.php?title=Kaozeal:Laozag&oldid=1843000 »\nKemmoù diwezhañ degaset d'ar bajenn-mañ d'an 1 Eos 2019, da 10:22.